Ekozinemaldiko dokumentalak 'online' ikusteko aukera - Tolosaldea - Tolosaldeko ataria\nEkozinemaldiko dokumentalak 'online' ikusteko aukera\nTolosaldeko Ataria 2020-03-25 10:00\n'CAF: tranbia honi kolonia kiratsa dario' lanaren fotograma bat\n14. Ekozinemaldia zen ospatzekoa egun hauetan. Emanaldiak Euskal Herriko hainbat herritan antolatuta zituen Ekologistak Martxan elkarteak, baina ezin direnez egin, lanak 'online' ikusteko aukera eskaini nahi izan dute. Tolosan eskaintzekoak ziren lanak ere, sarean daude ikusgai.\nEkologistak Martxan elkarteak eta Tradener Energia Trantsizioa eta Demokrazia taldeak ezin izan dute Ekozinemaldia egin. Euskal Herriko 15 herri eta hiritan zituzten emanaldiak programatuta, baina bertan behera utzi behar izan dituztela esan dute. Aurten Tolosaz gain, Artean, Ataunen, Barakaldon, Basaurin, Bilbon, Donostian, Iruñean, Leioan, Lekunberrin, Lizarran, Ordizian, Oreretan, Zaldibian eta Zallan zituzten antolatuta emanaldiak. Hori dela eta, martxoaren 30a bitarte eskaintzekoak ziren dokumental eta filmak sarean eskuragarri jartzea erabaki dute. "Konfinamendu denbora honetan esperientzia horiek, eredu energetiko harrapari eta suntsitzaile baten ondorioei aurre egiteko ahalegin horiek eta benetako energia eta bidezko trantsizioak ezagutu ahal izan ditzagun", esan dute.\nZinemaldia martxoaren 23tik 30era zen ospatzekoa, baina martxoaren 12an, aurrerapen moduan, CAF: Tranbia honi kolonia kiratsa dario dokumentala eskaini behar zuten Tolosan. Dokumentala ikusgai jarri dute ere, eta ez dute baztertzen horrekin batera egitekoak ziren solasaldia bideokonferentziaz egitea. Solasaldian Tamer Birawi palestinarrak eta Koldo Alzola Euskal Herria Palestina Sareko kideak hartu behar zuten parte. Tolosako beste emanaldiak martxoaren 24 eta 25ean egin behar zituzten, Leidor aretoan.\nAntolatzaileek Ekozinemaldiko lanez gain, bestelako dokumental eta sorkuntza lanak jarri dituzte eskuragarri.


By areago Az, 2014/10/15 - 03:34 lorezaintza eta paisajismoa 0 Iruzkinas\nLandare genero hau zuhaixka eta loredun igokariekin osatuta dago; oro har, lore hauek usaindunak izaten dira (oso ohikoa da Ahuntz-hosto edo Lonicera japonica-rekin batera aurkitzea). Zuhaixkei dagokienez, hainbat neurri, kolore eta itxuradunak aurkitu daitezke (lima-berde koloredunak, horixkak…), baina hosto txikiak izanik, inausteko aproposak dira.\nBy areago Az, 2014/10/15 - 03:32 lorezaintza eta paisajismoa 0 Iruzkinas\nTopiaria praktika zuhaizkak eta zuhaitzak osatzeko erabiltzen den inausketa jarraitua da, forma geometrikoak edo ez naturalak sortuz. Bere erabilera japoniako lorategi inperialen sasoitik ezagutzen da, duela 2000 urte baino gehiago, baina etimologikoki “topiarius” hitzetik dator: Erromako esklaboek lorategiak zaintzen zituzten eta horri esker, gizartearen ospea lortzen zuten.\nIzatez zuhaixka bat denez, beharrezkoa da gidatzea eta sastraka itxura hartzen duenean, kimatzea: lan hau egitea merezi du landareak dituen ezaugarriengatik.


referentziak: Gu differente. Total differente?\nPosted by Erramun Gerrikagoitia at 19:57\nAdisquide maite Erramun Gerrikagoitia,\nBERROGEITALDI hitza, ceuc erran beçala matchango bat da arras monstruosoa.\nCenbait perbertsolari euscaldunec BERROGEIALDI hitza erabili ukan dute. Batzuec QUARANTENA erraiteco eta berce batzuec QUARESIMA erraiteco. Bigarrenaren errannahia ceuc ederqui daquiçunez GARIZUMA da.\nQUARANTENA erraiteco euscaldun perbertsolari ez direnec KUARENTENA nahiz KUARANTENA erabiltcen ohi dute.\nHEUSCARAn "berrogeitaldian" erraiteco "in quarantena" edo "quarantenan" erraiten dugu.\nBizcaian, oquer ez banago, "en kuarentena" edo "kuarentenan/kuarentenean" erraiten dateke. ezta?\nNik dakidan bizkaieraz esaten da kuarentenan.\n12:18 AM, October 17, 2005\nOharra: Mezu hau BALBULAn argitaratzen saiatu naiz, baina ezina gertatu zait. Espero dut Jesus Rubiok irakurri ahalko duela hemen.\nJohannes Leizarraga izenpean idazten dugunok erabaki dugu ezen EUSKARA ERKIDE BATUAn Pello Salabururen idaztankera onartzen dugula, baina baita zurea ere maila berean, zeren biak libertatetik erabakitako euskarak baitira.\nEUSKARA ERKIDE BATUA eta EUSKARA LIBREA sinonimoak dira.\nHonenbestez, Jesus Rubioren esperimentuak bezala, Euskaltzaindiarenak ere onartzen ditugu, baina inolako inposiziorik gabe. Halaber onartuak izango dira onartuak edozein euskaldunek libreki egin litzakeen esperimentuak.\nEUSKARA ERKIDE BATUA izateko libreki aukeratutako edozein euskara mota erabili behar da.\nGeuk geure arauak, hiztegiak, gramatikak, klasikoen edizioak, e.a. aurkeztuko ditugu, baina EUSKARA ERKIDE BATUAren azkenengo forma erabiltzaileak berak erabakiko du, inoren inposaketarik gabe.\nAdibide bat ipiniko dut:\nEuskaltzaindiaren arabera MOTXILAren ordez BIZKAR-ZORROa erabili behar da, porkojones.\nJohannes Leizarraga taldeak biak onartzen ditu, baina esan egiten dugu ezen BIZKAR-ZORRO guztiak ez direla MOTXILAK!\nBIZKAR-ZORROa da bizkarrean edonork eraman dezakeen edozein zorro.\nHau da: Gora Euskara Librea!\nHau da: Gora Euskara!\n2:12 PM, October 19, 2005


Trantsizio Ekologiko eta Erronka Demografikorako Ministerioa - Energia Politikako eta Meategietako Zuzendaritza Nagusiaren Ebazpen proposamenak likidazioa sortzeko kostuak eta penintsulaz kanpoko lurraldeetako produkzio-jardueraren aparteko kostua 2016rako onartzen dituztenak.\nEnergia Politikako eta Meategietako Zuze...\nSektore Elektrikoari buruzko abenduaren 26ko 24/2013 Legeak 10. artikuluan xedatzen du penintsulaz kanpoko lurraldeetako sistema elektrikoetan garatzen diren energia elektrikoa hornitzeko jarduerak araudi bakarra izan dezaketela berezitasunak direla eta. penintsulako sistemari dagokionez aurkezten dutela.\nModu honetan, aipatutako abenduaren 26ko 24/2013 Legeak ezartzen du ordainsari osagarrien kontzeptu bat zehaztu daitekeela lurralde horietan egiten den elektrizitate ekoizpeneko jardueraren inbertsio eta ustiapen kostuen eta aipatutako ekoizpenaren errenten arteko aldea estaltzeko. jarduera.\nPenintsulaz kanpoko lurraldeetako sistema elektrikoetan elektrizitate ekoizpeneko jarduera eta bidalketa prozedura arautzen duen uztailaren 31ko 738/2015 Errege Dekretuak ordainsari osagarrien kontzeptu hau garatzen du, baita guztiei aplikatzeko moduko sorkuntza kostuaren likidazio prozedura ere. lurralde horietako produkzio instalazioak.


'Txikitako beldurrak' jardunaldia BILBON, azaroaren 15ean - PLAZAK AGORTU DIRA.\n'Txikitako beldurrak' jardunaldia DONOSTIAN, azaroaren 16an - PLAZAK AGORTU DIRA.\nPSIKOMOTRIZITATE ERLAZIONALA - urtebeteko formazioa\n2019-20 ikasturtean, 0 eta 6 urte bitarteko haurrekin lanean ari diren hezitzaileentzako "Psikomotrizitate erlazionala: aukera berdintasunerako eta emozioen lanketarako" formazioa eskainiko da hirugarrenez.\n1.215 euro. 415 euro matrikula eta 80 euro hilero.\nHarpidedunek 50 €ko beherapena izango dute. Beraz, matrikulan 365 € ordaindu beharko dute.\nOrdainketa transferentzia bidez egin behar bada, hauxe da kontu korronte zenbakia. Hala ere, lehenik matrikula orria bete behar da eta jarraian ordainketa egin, kontzeptuan norbere izen-abizenak jarrita. LABORAL KUTXA ES23 3035 0036 15 0360036929\nMatrikula ordaindu ostean onartuko da pertsona hori kurtsoan. Eusko Jaurlaritzak homogolatutako ikastaroa da.\nLehentasuna harpideek eta izena lehengo ematen dutenek izango dute.\nIzena emateko epea ekainaren 7an amaituko da.\n2019ko Hik Hasiren Udako Topaketak: ohiko ikastaroak - uztailak 2, 3 eta 4\nHik Hasi Egitasmo Pedagogikoak hogeigarren urtez ohiko Udako Topaketa Pedagogikoak antolatu ditu EHUren Hezkuntza, Filosofia eta Antropologia fakultarearekin elkarlanean. Uztailaren 2an, 3an eta 4an egingo dira topaketok Donostiako EHUn. Aurtengoan 35 ikastaroren artean aukeratu ahalko da.\nHik Hasi-ko harpideak 65 euro\nHazi Hezi-ko harpideak 85 euro\nHik Hasi-ko eta Hazi Hezi-ko harpideak 50 euro\nLangabetuak 70 euro\nEHUko ikasleak 50 euro\nEkainaren 20a baino lehen abisatuta: %100 itzuliko da.\nEkainaren 20tik 30era abisatuta: %50 itzuliko da.\nUztailaren 1etik aurrera: ez da ordaindutakorik itzuliko.\nHaur Hezkuntzako hezitzaileentzat formazioa, 7. promozioa\nHAUR HEZKUNTZAKO HEZITZAILEENTZAKO FORMAZIOA\nHaur Hezkuntzako profesionalen prestakuntzan sakontzeko asmoz, haur txikiekin lanean aritzen diren hezitzaileei zuzenduta bi urteko formazioa eskainiko du Hik Hasi-k, zazpigarrenez. Oraingoan aldaketa batekin: bi ikasturteetarako edo lehen ikasturterako soilik egin ahalko da matrikula.\nHauexek dira formazioan landuko diren oinarri nagusiak:\nikasturtea - 2019/2020 (0-3 aldia). EMMI PIKLER pediatraren oinarri teorikoa izango da jarraituko den ildo pedagogiko nagusia: ZAINKETAK, MUGIMENDU ASKEA, LOA, PARDEL ALDAKETA, JATORDUAK, SOZIALIZAZIOA, eta abar landuko dira.\nikasturtea - 2020/2021 (0-6 aldia). Hainbat pedagogia berritzaile eta eraldatzaile ezagutuko dira: LORIZ MALAGUZZI eta Reggio Emilia, RUDOLF STEINER eta Waldorf eskola, MARIA MONTESSORI, Pedagogia Sistemikoa, heziketa berdea, REBECA eta MAURICIO WILD...\nAukera dago matrikula bi ikasturteetarako egiteko edo lehen ikasturterako soilik egiteko.\nHilabeteroko kuota: 85 euro (bi ikasturteetan)\n1. ikasturteko egitaraua itxita dago; 2. ikasturteko egitarauean, berriz, datak zehaztea falta da, nahiz eta programa dokumentuan ageri dena izan.


Kontsumo aldaketa bat | EIBZko liburutegia\nAranak azaldu duenez, kualitatiboak diren beste aldaketak daude, aintzat hartzekoak. «IKTetan nahasketa dago: aldi berean baliatzen dituzte ikasteko, denbora-pasarako, lagunekin komunikatzeko… Eta ikus-entzunezkoak gorpuztu egiten ditu oso zeregin desberdinak. Horrek gardendu egiten du IKTen erabilera; edozertarako erabiltzen dira, ohartu barik». Eta joera hori gizarteko sektore guztietan izan da; unibertsalizatu egin da IKTen erabilera informatzeko, entretenitzeko ala bideo deiak egiteko. Ikerketek erakusten dute gailu asko erabiltzen dituztela kontsumo horiek gauzatzeko; besteak beste, ordenagailu eramangarria eta tableta, baina bereziki sakelako telefonoa. «Beharren arabera, pantaila batera edo bestera joan daitezke», gaineratu du Aranak. Mondragon Unibertsitateko ikasleen datu esanguratsu bat eman du, beste alde batetik, Idoia Astigarraga irakasleak: ikasleen %51k sakelakoan ikusten dituzte ikus-entzunezko edukiak.\nEHUko ikerketako datuek ondorioztatzen dute ikasleek informaziorako, entretenimendurako eta denbora-pasarako hornitzaile desberdinak erabiltzen dituztela: Netflix, EITB Nahieran, HbbTV, webguneak… nahasketa egiten dute. Netflix denbora-pasarako liderra da. Telebista tradizionalean, ETB2 eta La1 dira gehien ikusi dituzten kanalak itxialdian. «Informazio iturri ugari erabiltzen dituzte: jatorri oso desberdinetako sare sozialak, bideo barregarriak edo deigarriak, pelikula luzeak, albistegiak… aniztasun handia dago erabilera horretan». Narbaizak, ildo berean, honako ñabardura hau egin du: «Dena erabiltzen dute; dena ezagutzen dute. Egun osoan daude konektatuta sare sozialen batean. Eta modu paraleloan egiten dituzte beste kontsumo batzuk».\nKategoria Azalpen testua, Batxilergoa, Berria egunkaria, D eredua, Euskara, Gizartea, IKT, Teknologia, etiketak EHU, Gazteak, IKTak, Nor ikerketa, Urtzi Urkizu by liburutegia. Gorde lotura.


Genero-berdintasunaren aldeko ikastaroak eskainiko ditu Barakaldok - Deia\nGenero-berdintasunaren aldeko ikastaroak eskainiko ditu Barakaldok\ndeia.eus 25.01.2021 | 17:51\nBARAKALDO. Genero-berdintasuna eta sexu-aniztasuna errespetatzea sustatzeko ikastaroak eskainiko ditu Barakaldoko Udalak herriko ikasleen artean, Naizen elkartearekin batera. Hiru helburu espezifiko ditu ekimenak: genero-ikuspegia eta sexu-aniztasuna lantzea, desberdintasunak ezabatzeko borrokatzea eta gizonen eta emakumeen arteko berdintasuna bultzatzea.\n"2018an, guztiok ukitu gintuen Barakaldoko familia baten lekukotasuna entzun genuen osoko bilkuran. Ikastetxeetan sexu-aniztasunari buruz, haurren transexualitateari buruz, prestakuntza eta informazio gehiago eskaintzea eskatzen ziguten, eta orduz geroztik Naizenekin batera aurkezten dugunaren moduko ekimenak gehitu ditugu gure udal politikan", adierazi du Barakaldoko alkate Amaia Del Campok.\nZehazki, Barakaldoko Udalak, Emakumearen Arloaren bitartez, Transexualitateari, gutxiengoekiko hezkuntzari eta sexu-aniztasunari buruzko Prestakuntza Espezifikoaren programa jarriko du abian hilabete honetan, gurasoen, irakasleen eta ikasleen haurren transexualitatearen inguruko prestakuntzan oinarrituta. "Esparru honetan oraindik asko dugu ikasteko, eta, zalantzarik gabe, bai ikastetxeek bai familiek egin ditzaketen ekintza guztiak ongi etorriak dira; izan ere, gure ikastetxeetan, gure familietan, bizi dugun errealitate bat denez hori, sexu-identitatea definitzeko eta familiei bide horretan laguntzeko lagungarriak izan daitezkeen tresnak eskaini behar ditugu", adierazi du alkateak.\nHala, aurreko ostiralean bertan hasi da programa, Nicolás Larburu prestakuntza-zentroan, 110 ikaslerentzat. Prestakuntza Gurutzetako zentroan emango da hilabete hauetan, 356 lagunek eman baitute izena. Meatzeen Eskolan 446 ikaslek jasoko dute prestakuntza hori. Munoan, berriz, ia 90ek. Gurutzeta ere bildu da ekimenera, 332 ikaslerekin. Hala, 1.300 ikasle eta haien familiengana iritsiko da prestakuntza.\nIkasle, irakasle eta familiei zuzenduta da prestakuntza, eta honako gai hauek landuko dira saioetan: Sexu-identitatearen eraikuntza, Deseatzeko eskubidea eta Bizitzaren biografiak. Transexualek, sexologo profesionalek eta sexu-hezkuntzako begiraleek eta transexualitatearen arloko adituek egingo dute ikastaroa.\nNAIZEN ESKUTIK DATORREN IKASMATERIALA\nEkintza hori balio-aldaketari eta emakumeen ahalduntzeari buruzko lan-ildoaren barruan kokatzen da, zehazki, sexuaren araberako estereotipoak eta rol sozialak ezabatuta balio-aldaketa sustatzeko Emakume Arloak duen helburuaren barruan. "Programa honen helburua da heztea, sexu-aniztasuna ikusgaitzea, estereotipoak gainditzea eta tresnak ematea sexualitatea gorputzen aniztasunaren ezagutzatik eta errespetutik, pertsona bakoitzaren sentimendutik eta adierazteko eta harremanak izateko moduetatik abiatuta sartzeko, bai eta transexualitatea ikusaraztea ere,sexu-askatasunaren aurkako diskriminazioa edo erasoak hautemateko eta prebenitzeko", zehaztu du alkateak.\nLan-ildo horri jarraituz, eta ikastetxeetan ematen ari den prestakuntza horren osagarri, Emakumearen Arloak sexu-aniztasunean oinarritutako hezkuntza-arloko esku-hartzeari buruzko materiala eskuratu du euskaraz, gero udalerriko 22 ikastetxeetan banatzeko. Halaber, udal liburutegietara eta Gazte Bulegora ere eramango dira gaztelaniazko eta euskarazko liburuak. "Naizenek egindako argitalpen berriaren berri izan genuen, eta uste genuen transexualitatearen gaian hainbeste esperientzia duten liburu horiek gure hiriko ikastetxeetan egon behar zutela", adierazi du alkateak; eide batez, eskerrak eman dizkio Naizeni, egiten duten lanagatik.\nBARAKALDOKO IV. BERDINTASUN PLANA\nAldi berean, Udalak IV. Berdintasun Plana sortzeko lanari ekin dio urtarrilean; legegintzaldi honetako Emakumearen Arloaren proiektu estrategiko bat da. "Azken sei urteetan abian jarri dugun bigarren berdintasun-plana da hau, eta argi eta garbi islatzen du udal honek gizonen eta emakumeen arteko berdintasunaren alde egin duen apustua", zehaztu du alkateak. Zehazki, plan berri hau modu parte-hartzailean landuko da, udalerriko elkarte feministekin eta emakume-elkarteekin, herritarrekin, udaleko alderdi politikoekin eta abarrekin batera. "Lan zabala da, eta Udalak berdintasunaren, genero-indarkeriaren aurkako borrokaren, erantzunkidetasunaren, gazteen arteko harreman osasungarrien eta abarren inguruan dituen ildo estrategikoak finkatu nahi ditu. Lan horretan, gainera, lehen aldiz inplikatuko ditugu gizonak, maskulinitate modu berriei buruz eztabaidatzeko", esanez amaitu du.\nAdinekoentzako egoitzek beste sei hildako erregistratu dituzte azken orduetan.


Erabilera Baldintzak » Laguntza » Hattrick\n7 165 konektatuta, astea: 2\nFC Schlabberbuchse Horst 04 - Ghotica Pohjolan Punaiset.F.C - Gold Star TeamVillaPöxyt - AFC Wimbledon 1889 Lavonmaišiai - Wegmisbruikers VfB 07 Lettin - BOCA TAMPERE Atlético Canoense - Men-chest-hair United Zall F.C - Kezdi OSK SUS Ennigerloh - Rio Marina Pigs & Foxes - Deportivo Prensao Quicc Thicc Dubs - Hoyng FC\nLaguntza » Erabilera Baldintzak\nHattrickek datuen erabilera eta pribazitatearen legeria Europearra bete dezan, gure Erabilera Baldintzak onartu behar dituzu zure kontura sartu aurretik.\nHau Erabilera Baldintzetako puntu garrantzitsuenen laburpen bat da, eta testu honen eta ingelesezko erabilera baldintzen artean ezberdintasunik balego, ingelesezko erabilera baldintzak gailentzen dira.\n1. Hattrickerako izena ematen duzunean, zure benetazko izena eta helbidea erabili, horrela errazagoa izango zaigu zure nortasuna egiaztatzea eta zu laguntzea gunearekin arazorik baduzu. Joko garbia oso garrantzitsua da guretzat, eta Hattrickeko GameMasterrek denbora asko igarotzen dute tranpatiak bilatzen. Erabiltzaileen datu zuzenekin errazagoa zaie lan hau.\n18 urte baino gutxiago badituzu, agian zure gurasoen baimena beharko duzu jokatzeko, zure herrialdeko legeek hala eskatzen badute.\n2. Beti jarraitu behar zenituzke arau orokorrak. Kontu bakarra izan dezakezu aldi berean. Ezingo duzu tranparik egin ezta Hattricken edo erabiltzaile baten kontua "hackeatzen" saiatu. Eta ez ahaztu ondo portatzeaz. Ezingo dituzu beste erabiltzaileak iraindu ezta mehatxatu, ez eta "spam"ik bidali ere. Gainera, besteen copyrightak errespeta itzazu.\n3. Arau hauek jarraitzen ez badituzu GameMaster batek zure taldea kendu diezazuke edo jokotik zigortu zaitzake. Zazpi astetan konektatzen ez bazara, gainera, taldea ezabatuko da.\n4. Gure zerbitzua ahalik eta ondoen eskaintzen saiatzen gara. Hala eta guztiz ere, ezin dugu zerbitzua beti erabilgarri izango dela edo daturik inoiz galduko ez dela bermatu.\n5. Gure sisteman datuak sartuz, datu horiek erabiltzea baimentzen diguzu. Hala ere zure pribazitateaz arduratzen gara, eta Europear Batasuneko pribazitate legeak betetzen ditugu.\nEz dizugu inoiz "spam"ik bidaliko, ez eta Hattrickekin loturarik ez duen hirugarren alde bati zure daturik eman ere.\nNoizean behin gure berripapera edo jokoari buruzko emailen bat bidali diezazukegu, ahaztutako pasahitzenak, adibidez.\n"Cookie"ak erabiltzen ditugu erabiltzaileentzat gunea erosogoago egiteko.\nGure pribazitatearen adierazpen osoa, Ingelesez, hemen irakurri dezakezu.\n6. Urte askotako lan gogorra behar izan da Hattrick orain dena egiteko, eta Hattricken parte den zerbait Hattricketik kanpo erabili nahi baduzu, lehenik gure baimena behar duzula ulertzen duzula espero dugu.\nAgian aldaketak egin beharko ditugu erabilera baldintzetan edo pribazitate adierazpenean. Hala bada, webgunean jakinaraziko zaitugu honi buruz.


barren.eus - Paula Kasares: “Etorkizunean euskararen erabilera normala, bat-batekoa eta berezkoa duten umeak nahi baditugu, umeek hizkuntza portaera normalak ikusi eta ikasi behar dituzte”\n• Zertarako Haurren aurrean, helduok heldu?\nHelduei haurren aurrean euskaraz egiteak duen garrantziaz jabearaztea da helburu nagusia, eta, bidez batez, umeen bueltan aritzen diren helduen arteko euskararen erabilera ere areagotu nahi da. Horiek dira bi helburu nagusiak.\n• Umeak euskaraz entzun nahi baditugu…\nPaula Kasaresen esanetan, euskara indarberritu nahi bada, ez dago seinale hoberik umeak euskaraz entzutea baino. Haurrak euskaraz entzutea parkeetan, plaza eta kaleetan, lagun artean eta jolasean dihardutenean, alegia. Baina umeak euskaraz entzun nahi baditugu, helduak kontzientziatu behar ditugu haien hizkuntza-portaerak haurrentzat duen eredugarritasunaz.\n• Bi urteko umeak ere badaki\nHizkuntza baten ikasketa sozializazio prozesu bat da, baina prozesu horretan, hizkuntza ez ezik (kodea), hizkuntza hori erabiltzeko arau sozialak ere ikasi eta barneratzen ditu umeak. Gure kasuan, ikasten dute euskara noiz, norekin eta nola erabili behar den. Bi urteko umeak dagoeneko barneratzen ditu arau sozial horiek.\nKasaresen esanetan garrantzitsua da umea txiki-txikia denetik komunikazioa erraztea edo sustatzea. Gure kasuan, gurasoak hautu kontzientea egin eta jarrera proaktiboa izatea euskararekiko. Baina umeek ez dute gurasoen edo etxekoen iturritik bakarrik edaten. Umeek haien errealitate soziolinguistikoa mapeatzen dute, inguruko helduek beren artean nola egiten duten ikusten dute, zer kontsumo kultural egiten duten, eta aurrerago aitatu dugun moduan, badakite noiz egin behar den euskaraz eta noiz erdaraz. Eta badakite gurean dagoen hizkuntzetako bat (gaztelania/frantsesa) denek dakitela, bestea (euskara) batzuk baino ez dakiten bitartean. Soziolinguistikako inolako hitzaldirik entzun gabe konturatzen dira euskara hizkuntza gutxitua dela.\n• Euskararen erabilera normala\nEtorkizunean euskararen erabilera normala, bapatekoa eta berezkoa duten umeak nahi baditugu, umeek hizkuntza portaera normalak ikusi eta ikasi behar dituzte. Eta normaltasunaren lehen araua honako hau da: euskaldunekin euskaraz egiten dugu. Hori ematen ez den artean, umeek ez dute erabilera normalik ikusiko.\nZer behar du ume batek euskarazko hiztun normala bihurtzeko? Euskaraz aditzeko eta aritzeko aukera nahikoak eta askotarikoak behar dituzte. Aukera nahikoak kantitateari dagokionez, eta askotarikoak, esparruei dagokienez. Ez da nahikoa etxean edo ikastetxean bakarrik entzuten badu; ez da nahikoa ikastetxean bakarrik erabiltzen badu.\n• Erreferenteak ez daude etxean bakarrik\nPaularen esanetan, gurasoak ez dira haien umeen hizkuntza erreferente bakarrak, zorionez eta zoritxarrez. Zorionez, etxean euskara entzuten eta erabiltzen ez duen ume bat euskaldundu daitekeelako. Eta zoritxarrez, familia euskaldun eta euskaltzale batean hazitako ume batek ez duelako derrigorrean euskaraz egingo. Badira familia euskaltzaleetan hazi eta euskaraz oso gutxi egiten duten ume edo nerabeak, familia kanpoko erreferenteek eraginda.\n• Guraso tipologiak\nGuraso tipologiak aztertu zituen segidan. Guraso biak euskaldunak direnean argi du lehentasuna euskarak izan behar duela. Bietariko gurasoak dituzten familien kasuan, berriz, bakoitzak berean egin behar die umeei, baina modu koherentean. Euskaraz egiten duenak beti egin behar die euskaraz, eta ez batzuetan bai eta besteetan ez, inguruan dagoenaren arabera. Eta, azkenik, euskaraz ez dakiten gurasoen kasuan, motibazioa eta euskara entzuteko eta erabiltzeko aukera eskain ditzakete (euskarazko marrazki-bizidunak jarriz, adibidez).\n• Hizkuntza ohiturak alda daitezke, nahi bada\nPaulak aitortu zuen hizkuntza ohiturak aldatzea ez dela batere erraza. Baina, nahi bada, saiatuz gero, alda daitezke. Horretarako estrategia batzuk eman zizkigun:\nNorberaren hizkuntza-ohituren azterketa bat egitea izan daiteke lehen urratsa. Euskaraz dakitenekin euskaraz egiten al dut? Zergatik eskatzen diot gaztelaniaz ogia okinari euskaraz baldin badaki? Egin ohitura horien gaineko gogoeta.\nUrrats txikiak ematen has gaitezke. Harreman sakonegia ez dudan horrekin saiatuko naiz hasteko. Pixkanaka, errazenetik hasita.\nEsan ingurukoei zer egin eta lortu nahi duzun. Azaldu zergatiak eta lortu haien konplizitatea.\n• Norberaren txanda\nHor amaitu zuen Paulak bere hitzaldia. Orain gutariko bakoitzaren txanda dela esan zuen amaieran. Berak azaldutakoen gaineko gogoeta egiteko ordua. Egiten dugunaren gaineko gogoeta egiteko aukera daukagu. Egin nahi duguna pentsatu eta erabakitzeko okasioa. Azaroaren 22an hasiko da 'Haurren aurrean, helduok heldu' ekimena; 15 egun izango ditugu gaiaren gainean pentsatu eta egiteko. Norberak beretik, bakoitzak bizi duen hizkuntza-errealitatea aintzat hartuta.


Beste urtebeterako satisfazioa — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Beste urtebeterako satisfazioa\nBeste urtebeterako satisfazioa\ngabiria 2005/10/22 04:36\nTitularra ez da nirea, ezpada gaur gauean ezagutu dudan Araolazatar batena : beste urtebeterako satisfazioa. Horrela zen, ezta Maialen?\nIzan ere, titular bila ibili naiz gaur Ruperrek eman duen kontzertuaren ostean, inkesta bat eginez Bilboko Kafe Antzokian bildutako jendearen artean. Ez bainintzen gai neure kabuz titular bat aurkitzeko. Ez da erraza, abeslariak bost aldiz irten behar izan duenean bisak kantatzera.\nItzela izan da, baina horrek ez du ondo laburbiltzen hangoa. Hasi, oñatiarra abesti berri batekin hasi da, bera bakarrik eszenarioan. Antzoki osoa isil-isilik hari entzuten: euli baten hegaldia ere entzungo litzateke, handik pasatu eta isiltasuna apurtzera ausartuko balitz. Hortxe ikusi da ondoen Patxi Lurrak zergatik deitzen zion tenplua Kafe Antzokiari: denak isilik geundelako Jaungoikoari entzuten.\nHori izan da abesti berri bakarra: hortik aurrera, festibala. Bata bestearen atzean, gozamena. Abesti zaharrak, berriagoak, denak Ruperren azalpenekin eta pentsatzeko gonbita egiten zuten esaldi biribilekin.\nGuztira, ordu biko kontzertua. Tartean, "Hautsi da anphora" lehenengo diskoko abesti bi: "Fas fatum" eta "Bertso berriak" (sekula ez diot gaur arte abesti hori entzun kontzertuetan). Sorpresa ere eman digu, Eñaut Etxamendiren abesti zahar bat jotzean, eta, amaitzeko, biribiltzeko, kirioak dantzan jartzeko, "Berandu dabiltza" himnoa. Esan bezala, bost bis ordu biko emanaldian. Itzel.\nIkusleen artean ere, aurpegi ezagunak han eta hemen: Lutxo Egia, Juanra Madariaga, Josu Goikoetxea, Anje Duhalde, Josu Martinez, santa Ines Intxausti, san Fermin Etxegoien edo Maite Rementeria, gogoratzen ditudan gutxien artean (goizaldeko lau eta erdietan ari naiz kronika hau idazten: ezin zaie gehiago eskatu neurona koitadu hauei).\nGero titular bila hasi naiz. Galdetu diot Etiami, baina ez dit erantzun, lotsabakoak (erraz barkatu diot, hala ere). Galdetu diot Josu Martinezi, baina ez diot ulertu, gñrfñprf. Galdetu diot mundu guztiari, eta, azkenean, Maialenek esan dit beste urtebeterako satisfazioa geratu zaiola barruan. Bai, arrazoi zuen: urtebete itxaron beharko dugu (udazkenetik udazkenera, ohi bezala) oñatiarrak berriro jo arte Kafe Antzokian, baina tarte hori ondo justifikatuta dago.\nItxarongo dugu, oroitzapena mastekatuko dugu bitartean. Kalera irteten ari nintzenean aspaldiko lagun batek esan didan moduan, "urtebete ensegida pasatzen da eta".\nNi patiladuna ez, orain, baina betaurreko pastazkoduna naz eta ezin izan nintzan toki bitan egon. Lauaxetaren montajea ikusten egon nintzen Mungian.\nZeharo zirkunstantziala. Parrokianoa eta biok, patiladunak biok ala biok, pasa dan barikuan zirkustantzialki ez ginan egon, baina "Ruperzale-patiladun" klubekoak gara eta askotan egon gara Oñatiko bardoaren kontzertuetan, bai eta juten segitzeko asmoa euki be.\nE-gor: "Zaindu maite duzun hori" badeuko bere martxatxoa, ezta?\nEtiamen titularra be ze ona... honez gero ez dozu aldatuko baina julen, ala? Nere ibilbidia Ruperrekin "so'ik so"n hasi zan, beste Araolazatar bati esker (aupa teknosexua), eta "Dabilen harria"n guztiz engantxatu nintzan. Geroago deskubritxu ditxut hauen aurreko diskuak, eta orain momentuan "ez da posible"rekin nago engantxatuta. Hala ere, azkenengo diskuak banan bana gozatu ditxut, kantua eta soinuaren bilaketa bat bezela jaso eta horiek gabe ez nintzateke hau idazten egongo. Goroldixuarekin ez nago batere ados, terapeutikuak izan dira nere kasuan, eta asko gozatu ditxut urte askuan: ez naiz aspertzen!!!Ezingo nuke disko bat bera ere itzaleratu. Kriterixua galdu doten seinale...Julenek moruan, tenpluan jaungoikoa entzun neban nik.\nBai...zahartzen ari garen seinale.\nNi be, zueik danok bezela, Ruperren debotua naz aspaldittik. Baina hala ta be, larrutuko nauzuen arriskua hartu biher dot eta komentarixo kritiko bat egin.\nRuperren azken diskuak ez jatzue pentzetan "soso" samarrak eta, gainera, danak bardinak? Nire ustez, lehengo diskuetako bakoitzak musika estilo ezberdin bat zauken, eta disko bateko abestixetan be bariedadia egoten zan: abesti lasaixak, martxosuak... Aldiz "Dabilen harria" diskuen tono lento hori hartu zauen, orduen be barrixa zalako orijinala pentzau eta alabau geuena. Baina gero "Hurrengo goizean" eta "Kantuok jartzen ditut" diskuak etorri zien, aurreko horren igual-igualak...\n"Dabilen harria" atara zauenien irakurri nutzen elkarrizketa baten Ruperrek esaten zauen izenburua "Dabilen harriari ez zaika goroldiorik lotzen" errefrauaren kontura datorrela, artistiak beti mogitu eta gauza barrixak bilatu biher dittuela alegixa... Baina nire irudipena da goroldixua pilaketan hasi jakola Ruperri... Mesedez, esan deixola norbaittek "Hamabostean behin" edo "Nire furgoi baltza" edo "Egin kontu" abestixen erritmua ez ahaztuteko guztiz!\nHala ta be, Ruperzalia izeten jarraiketan dot, baina askoz gehixau entzuten dittut lehengo diskuak azkenenguak baino. Eta ez zaittezien asko hasarretu, esango dotzuet sinisketan dotela kontziertua oso ondo egon zala, baina seguru izen zala gehixau abesti zaharrengaittik... Ez edo?\nBa nik be kale egin dot aurtenguan. Urtero hurbiltzen naiz Ruperren kontzertuetara, baita Bilboko jaixetan-da emoten dabenera. Baña atzerrira doian lagun baten despedidia neukan eta ezin faltau. Gero, taberna batian, lagun musikazale batekin topo egin eta Ruper entzutetik gatoz, ez zara izan ala? esaten dosta. Ezin respondidu. Enbidixia. Halandabe, urtebete ensegida pasatzen da. Egixa da. Iñigo PD: ta hi hintzena ez zeban kantau, bi ordutan? Ollo ipurdia eragiten dostan kanta da-ta.\nRuperzio ikusteko asmoa dut gaur. Ondarruko Kafe Antzokira joango naiz. Ea tenplua den, kafetxea den, antzokia den edo zer demontre den.\nEz dakit entzun zenuten baina nire ondoan zegoen neska batek bi aldiz esan zion zarataka: Ruper, guapo! Horixe nire titularra. Bestetik, ez zuen "Hi hintzena" abestu, ez "Galtzetan gordetzeko koblak" ez beste asko baina tira, "Zenbait bertso xelebre"ren bertsioa mundiala izan zen eta "Berandu"z zer esan... Ez zintudan ikusi Julen, agurtzeko edo, baina gehiago sentitzen dot Olagarro Makarrosti ikusi ez izana ezagutzeko eta bere aurrean belaunikatzeko (gurtzera, e?);-)\nS.: Olagarro, ez hadi sartu Jaungoikoarekin, kaguenlatxota!!\nni're han izan nitzan, gustora asko, gustora entzun nun aspaldiko ruperrik rockeroena (gizona endredaturik, mundu guzia arrotza da nire herrian...), ta baita akustikoa're (hasiera mudiala)\nnik kexa bakarra daukat, dani perez, sentitze det, e'nun gustoko lehenoko kitarjolea (javi antoñana) ezta oraingoa're, pena ben hain urrun bizi dana\nbaña, kontu soziologikoik garrantzitsuena: batenbat konturatu al da gero eta txupa bakero gutxiago ikuste dala ruperren kontzertuetan, eta larriagoa izan daitekeena, baita patiladun gutxiago're (baita zorionez neska/emakume gehiago're)\nJabi Muguruzagaz gertatu jatan legez, Ruperregaz be kale egin neban atzo. Asmo irmoa geneukan Maider eta biok juteko, baina gero konturatu ginan asmoa hain irmoa ez zala, eta azkenean Belostikaletik "Ararat" DVDa eroan genduan etxera.\nIrmotasun txikiko erromesa izan naz beste behin, baina, gauza guztien ganetik: Biba Ruper! Batzen gaituena.\nPD Aritz Gorrotxategirena irakurri dot dagoeneko. Galdu naz apur bat pertsonaiekin baina liburua nahikoa ausarta iruditu izan jat orokorrean. Eguaztenean espero dot kalerik ez egitea, Julen.\nNeuri be gustatu jatan zure lehengusu nagusia bai, asko, gehituko neuke.\nBaina jaungoikoari begira.... txo, txo, holan zeu bakarrik zengozen. Pentsa ze punturaino "Berandu dabiltza" gaz hasi zanean, zeuregana joan nintzala Juan Marsék deitu eustala esateko, Premio Planeta inpugnau dauela eta zeuri emongo dotsuela..... eta zuk deboto kapullo horrek "Orain ez orain ez" esan eustazula, zure burbuila mistikoaren barrutik.\nPor lo demas, kontzertuaren bukaera itzela izan zan bai. Baina hasikera moteltxua euki eban igual... eta neure koadrilako ia danak 5 kanturako barrara joan ziran, kontzertua zerbezagatik aldatuz.\nGaur goiko titularra atera jata. Atzo ez nintzan gai bat ateratzeko, emozionatuegia igual?\nZaindu, Ruper, zaindu zuk bakarrik dakazun ez dakit zer hori. Maileni behin eta berriz hileak tente jartzen zizkion hori, Txino "mounstro" diharka batian jartzen zaban hori, Txina (Txinoren ohiuengatik erabat lotsatuta egon arren)koraza kendu eta Txinoren besoetara behin eta berriz jutera eramaten zuen hori,Agurri gau osorako irribarrea atera zion hori, oso nekatuta etorri zan Iratxeri animoa eta parranda gogoa atera zion hori, Itsaso normalian baino saltserago ipini zaban hori, ni aste osoan dantzan eta zai eta ilusionatua euki nauen hori...\nZaindu, nahi eta bertan izan ez zirenei, kriston pena euki erazten dien hori. Zaindu, zaindu guk hainbeste maite dugun hori.


Barakaldoko Berritzegunea Bloga: HEZKIDETZA, ikastetxeko lanerako eredu berria\nHEZKIDETZA, ikastetxeko lanerako eredu berria\nAzkenengo denboraldietan, mendeko eta milurtekoko aldaketa dela eta, emakumearen eskubideen aldeko ahaleginek ekimeneko mugak zabaldu dizkiete neskatilei. Baita mutikoei ere, zeren mutikoen eta neskatilen beharren eta eskubideen aldeko ahaleginek guztiengan eragina baitute, neskek eta mutilek desberdinak izateko eskubidea dutenari buruzko ideian, bazterkeririk edo zapalkuntzarik sufritu behar izan gabe.\nHezkidetzaren ikas-irakasteko ereduan ez dago munduari buruzko ikuspegi bakarra, ezta portaeren sailkapen ierarkizatua ere, gizonezko eta emakumezko bereizkeriaren araueko zerarik. Beraz, neskek gizarteko arloan arrakastaz mugitzeko trebeziek, mutilek arlo pribatuan modu autonomo eta solidarioan maneiatzeko ezaguerek maila bereko garrantzia izango dute. Hezkidetzak gizarteko zein arlo pribatuko menperatzeak biltzen ditu maila berean.\nNahiz eta gizonen edo emakumeen errealitate desberdinak ahal izan, desberdintasun hauen “berdintasuna”, maila berekotasuna edo garrantzi berberakoa izatea zutabe kontzeptua dela jotzen du feminismo berriak, feminismo dialogikoak, hots, pertsona desberdinek parte hartzeko zabalik dagoen feminismoak.\nEta, testuinguru honetan, Lidia Puigvert eta Marina Subirats bezalako adituak kokatzen dira.\nBeraz, hezkidetza balioen berdintasunean heztea da, inolako bazterkeriarik gabe.


Pandemiako itxialdiaren artxibo digital bat dugu hemen\n2021/03/15 sustatu.com -- Albiste originala ikusi\nDuela urtebete, 2020ko martxoaren 15ean, Espainiako Gobernuak dekretatutako etxeko itxialdi ia erabatekoa hasi zen Hego Euskal Herrian. Ipar Euskal Herrian hauteskunde eguna izan zen, eta 16an iragarri zuen Macronek itxialdia 17an hasiko zela. Ñäbardurekin, bi hilabetezn etxeko itxialdian egin zuen bizitza populazioaren gehiengoak. Informazioa eta kezkak, etxetik egindako tele-kultura, era bateko zein besteko ekimen herritarrak... Zurrunbilo horren isla bat Sustaturen artxiboan daukagu. Covid-19aren pandemiak danbatekoa eman zigun unearen kronika artxibatu bat.\nIkus, bereziki, martxoko eta apirileko hilabete osoko artxiboak, nagusiki monotematikoak.\nEz dira albiste guztiak koronabirikoak, baina erdia baino gehiago bai. Mosaiko horiek erakusten dutena da Sustatuko azalean tokia aurkitu zuten albisteak.\nArtxiboan egun jakin batera jaisten bagara artxiboan, adibidez, duela urtebete juxti, https://sustatu.eus/artxiboa/2020-03-15 azalean zer egon zen egun horretan ikusiko dugu, baina aldamenean, Saretik epografearekin, egun horretan Twitterren euskaldunek gehien partekatu zituzten estekak daude.\nMartxoaren 15 horretan, igandean, telelanerako software aukerez argitaratu genuen hau. Sanchezena eta erreakzio arrapalada, berriz, egun hartako Saretik delako blokean duzue. Twitterreko Umap euskarazko edukien biltzailearen funtzio batzuetatik elikatzen da automatikoki Saretik.\nBeste edozein egun hartu, eta beste horrenbeste. Horra martxoaren 26a.\n20 urteko artxiboa osatuko du aurtengo udazkenean Sustatuk. Beti saiatu gara gauza interesgarriak argitaratzen, eta Saretik edo albistegi automatikoa dabilenetik, sareko oihartzuna ere hartzen; baina uste duug 2020ko udaberri horretakoak gordetzekoak direla bereziki.\nLH 공사 영어자막


Artista gazteen emanaldia Atxulondo kultur etxean - Zizurkil - Tolosaldeko ataria\nArtista gazteen emanaldia Atxulondo kultur etxean\nTolosaldeko Ataria 2018-12-07 13:05\nGaur, abenduak 7, 20:00etan Atxulondo kultur etxean izango da kontzertua. Irene Mujika billabonatarrak eta Obmud taldeak emango dute.\nUrtero, Bartzelonako Institute del Teatreko ikasleek emanaldia eskaintzen dute Zizurkilen. Bertan aritzen da Hodei Arrastoa herritarra eta haren gidaritzapean antzerki emanaldi bereziak eman izan dituzte azken urteetan.\nAurten bestelako proposamen batekin datoz. Musika emanaldia izango da eta alde batetik, Irene Mujika billabonatarra ariko da, eta bestetik, Claudia Añorrek eta Carles Vallesek osatzen duten Obmud taldekoak jardungo dute. Sarrera doan izango da eta kontzertuaren amaieran borondatea jasoko dute.


Ekainaren 15ean BABES EGUNA | Angula Berria\nInicio » Ekainaren 15ean BABES EGUNA\nEkainaren 15ean BABES EGUNA\nPublicado por ZKA 12 / Jun / 2019\nSábado, Junio 15, 2019 - 11:30\nIrungo Sortu.- Iazko maiatzean espainiar audientzia nazionalak eta guardia zibilak elkarrekin eramandako operazio baten ostean 60 bat euskal preso politiko ohiren aurkako hainbat neurri errepresibo hartu ziren, banku kontuen eskuhartzeak, ondasunen enbargoak, soldaten eskuhartzeak etabar.\nHaien artean Irundar bat aurkitzen da.\n112.000 euroko isuna ezarri diote. Horregatik, agindu judizial baten bidez hilero 530 euro kentzen zaizkio soldatatik, eta kenduko zaizkio 17 urte luzez.\nHori gutxi balitz, etxea ere enbargatu diote, saltzeko edo bestelako proiektuei ateak itxiz.\nDudarik gabe, honako neurri errepresibo hauek ere Espainiar Estatu faxistak darabilen mendeku politikaren baitan kokatzen dira, eta zoritxarrez, ez da kasu isolatu bat. Preso politiko ohi gehienei ezartzen zaien zigor bikoitzaren isla da honakoa, batzuetan arinago eta besteetan krudelago, baina oro har, azken finean, faxismoak euren aurka darabilen biziarteko jazarpen, mehatxu eta zitalkeria.\nEgoera honen aurrean, Irungo Sortutik neurri hauen salaketa egiteaz gain, elkartasun, babes eta borrokarako deia luzatzen dizuegu guztioi. Gure herriaren askatasunaren bidean, injustizia ororen aurka, eta guztion eskubideen defentsan.\nHorrela, datorren larunbatean, EKAINAK 15, egoera salatzeko ELKARRETARATZEA egingo dugu 11:30ean Irungo Epaitegian.\nEz zuten lortu eta ez dute lortuko!\nEskubiderik gabeko espetxealdi eta etorkizunik gabeko bizitzarik ez!


Lapurreta txikiak saihesteko gomendioak - Debagoiena - Goiena.eus\nLapurreta txikiak saihesteko gomendioak\nUbane Madera 2015-03-31 11:00\nBi ertzain kale-zaintza egiten.\nErtzaintzak oinarrizko segurtasun-neurri batzuk hartzea gomendatu du, Aste Santuko jaiei begira. Poliziak gogora ekarri du, jende asko batzen den kasuetan (egunotako ospakizunak, kasu) lapurreta txikiak egiteko aukera paregabea sortzen dela lapurrendako.\nSegurtasun Sailak jakinarazitakoaren arabera, gehien lapurtzen diren gauzak diru-zorroak eta sakelako telefonoak izaten dira; "eta beste delitu batzuk izateko arriskua handitzen da, batez ere, azoka, Erdi Aroko azoka, prozesio eta antzerakoetan".\nBada, halakoei aurre egiteko, poliziak honako hauxe gomendatzen du:\nIrekitzeko zailak diren poltsak eramatea, gorputzaren aurrealdean, uneoro gure begiratupean edukitzeko, eta gainean eskua jartzea. Halaber, baliozko objektuak barruko poltsikoetan banatzea, zailagoa izan dadin horiek eskuratzea.\nEsku-diruari dagokionez, ez eramatea diru guztia diru-zorroan. Horrela, ez dugu diru-zorroa ireki behar gastu bakoitzerako; horren ordez, galtzetako aurreko poltsikoak erabil daitezke.\nEz fidatu, ezta ere, eskabideak edo agiriak izenpetzeko eskatzen diguten pertsonekin, izenpetzeko nortasun agiria atera behar bada diru-zorrotik. Izan ere, une hori baliatu ohi dute lapurreta egiteko, edo dirua non gordetzen dugun jakiteko.\nEz erakutsi sakelako telefonoa jende asko dagoen tokietan, une ezin hobea da-eta berau lapurtzeko.\nEta orokorrean, beti egon behar da adi, eta aintzat izan behar da horrelako lapurretak egiten dituztenak esperientzia handiko gaizkileak izan ohi direla. Eskarmentu handia izaten dute deskuiduak aprobetxatzen eta, gainera, askotan, taldean egiten dute lan; hala, hainbat pertsonen artean banatzen dituzte eginkizunak artean gure arreta galarazteko eta lapurretak egiteko.\nLapurreta, gorabehera, susmo, eta antzerako egoeretan, ez izan zalantzarik Ertzaintzako agenteengana edo udaltzainengana jotzeko edo 112 zenbakira deitzeko orduan.


Mondragon Unibertsitateak makina elektrikoen joera berriei buruzko tailerra antolatu du - Arrasate - Goiena.eus\nMondragon Unibertsitateak makina elektrikoen joera berriei buruzko tailerra antolatu du\nAnder Larrañaga 2013-06-05 18:10\nMakina elektrikoen diseinuan, kontrolean eta erabileran egindako azken aurrerapen eta ikerketak ezagutarazteko antolatu da tailer hau. Egubakoitzean izango da, hilak 7, Garaia Berrikuntza Guneko entzunaretoan, 9:00etatik 14:30era bitartean. Tailerra guztiz doakoa izango da eta ingelesez emango da.\nVicente Atxa Mondragonek, Mondragon Unibertsitateko Goi Eskola Politeknikoko koordinatzaileak eta Leyre Bilbaok, Eusko Jaurlaritzako Teknologia eta Estrategia zuzendariak emango diote hasiera ekitaldiari. Gainera, gai honetan nazioarteko ospe handiko hiru adituk ere parte hartuko dute: Bristoleko, Sheffieldeko eta Oviedoko unibertsitatekoak.\nEkitaldi honen funtsa da, mankina elektrikoen diseinuaren, kontrolaren eta erabileraren azken joera teknologikoen berri ematea. Makinen kostuari, tamainari, bizi-zikloari eta eraginkortasunari lotutako baldintzak direla eta, alor honetan ikertzen ari diren ingeniariei erronka berriak sortzen ari zaizkie. Energia elektrikoa erabiltzen, ekoizten edo eraldatzen duten sistema elektroniko modernoentzat, makina hauek funtsezko osagaiak dira.\nMakina hauetaz hitz egiten denean, ez dira soilik makina handiez, hegazkinez, ibilgailu elektrikoez, itsasontziez edota energia-iturri berriztagarriez ariko; garbigailuak, aire girotzeko gailuak edo ordenagailuak bezalako makina elektriko ohikoak ere zaku honetan sartzen dira.\nJardunaldi edo tailer hau, arlo honetako profesionalei zuzenduta dago, baina batez ere, industria-zuzendariei eta teknologia-zentro eta -departamentuen arduradunei. Adituak azken teknologiez eta hauen erabileraz arituko dira hitzaldietan. Jardunaldiaren beste helburu bat da enpresen, unibertsitatearen eta teknologia-zentroen arteko sinergiak sortzea, makina edo motor elektrikoen alorrean ezagutza eta jarduera berriak garatzeko.


Garraioan, berrikuntzan eta energia berriztagarrietan Euskadin dauden proiektuak aurkeztu ditu Kolonbian Nazioartekotzeko Euskal Agentziak - SPRI\nUna de las reuniones celebradas.\nEuskal ordezkaritzak Basque Country Lizitazioak plataformaren aukeren berri eman die Kolonbiako agintariei; dagoeneko EAEko 55 enpresa baino gehiago daude plataforma horretan\nNazioartekotzeko Euskal Agentziak —Basque Trade & Investment , zeina SPRI Taldean sartuta dagoen— eta Eusko Jaurlaritzak Kolonbian duen ordezkaritzak Euskadik zenbait gaitan dituen esperientziak aurkeztu dituzte herrialde horretan. Zehazki, gai hauei lotutakoak: garraioa, lurraldearen espezializazio adimenduna, berrikuntza, energia jasangarria eta ingurumenaren eta uraren kudeaketan egindako aurrerapenak. Tolima, Risaralda eta Caldas eskualdeetan egon ziren bisitan euskal ordezkariak, urriaren 3an, 4an eta 5ean. Tolima eta Caldas eskualdeetako zenbait alkatek eta gobernarik egin zieten harrera.\nHango erakundeekin egindako bileretan, aipatutako eremuetako proiektuak aurkezteaz gain, Basque Country Lizitazioak plataformaren aukerei buruzko xehetasunak eman zituzten (dagoeneko EAEko 55 enpresa baino gehiago daude plataforma horretan). Basque Country Lizitazioak programa Eusko Jaurlaritzak sustatzen du, eta haren helburua da euskal enpresei laguntzea proiektu multilateralen lizitazioetan parte hartzen (proiektu multikultural horiek garabidean dauden herrialdeetan lan egiten duten bankuek sustatzen dituzte, adibidez, Garapen Banku Interamerikarrak –GBIk– edo Munduko Bankuak).\nBasque Country Lizitazioak plataformak identifikatu egiten ditu proiektuak, eta euskal enpresa egokienei eta irabazteko aukerak dituztenei aurkezten dizkie; gainera, erakunde multilateralen aurrean proposamena kokatzen laguntzen die. Ekimen hau martxan jartzeko, 51 proiektu aztertu dira Latinoamerikan; 1.300 milioi euro inguru guztira.\nKolonbiako agintariek, berriz, mugikortasunean, logistikan, zerbitzu publikoetan eta ingurumen-gaietan aurrean dituzten erronken berri eman zieten, eta esku artean dituzten proiektuak azaldu zizkieten, besteak beste: Eje Cafetero Plataforma Logistikoa, eskualde horretako trenbidea, Ibaguéko tranbiaren proiektua, Pereirako “Ciudadela Verde de la Salud” eta Caldaseko Parke Teknologikoa.\nAzkenik, Centro de Bioinformática y Biología Computacional (BIOS) zentroan egon ziren, Manizalesen. Latinoamerikan, ikerketa bioteknologikoko eta Big Datako puntako zentroa da, eta Euskadiko zentro teknologiko batzuekin lankidetzan ari da programen berrikuntza-proiektuetan (adibidez, Horizon 2020).\nNazioartekotzeko Euskal Agentzia aurten sortu da, Eusko Jaurlaritzak alor honetan dituen gaitasunak eta aktiboak integratzeko eta sendotzeko, eta, hartara, bere ekintzen eraginkortasuna, kalitatea eta irismena sendotzeko. Horrela, nazioartekotzeko programen eta zerbitzuen arteko sailkapen funtzionala ezabatzen da, eta enpresen behar jakinetara hobeto egokitzeko aukera ematen da.\nAlderdi anitzeko erakundeek finantzatutako lizitazio publikoetan\neuskal enpresek ere parte hartzea sustatu eta errazten dugu.


Atotxatik Anoetarako zubia - Gipuzkoako Hitza\nAtotxatik Anoetarako zubia\n2018, azaroak 23 Albisteak, gipuzkoa, Kirola 232\nAnoeta futbol zelaiko lanak 2019ko uda amaieran bukatzea espero dute Realeko arduradunek, eta 2019-2020ko denboraldirako iragarri dute inaugurazio ekitaldia. 25.000 ikuslerentzako lekua dago egun, eta 42.000 eserleku egongo dira berrikuntza lanak amaitzen dituztenean.\n1993ko abuztuaren 13an inauguratu zuten Anoeta estadio berria, Realaren eta Real Madrilen arteko partidarekin. Txuri-urdinek, ordura arte, Atotxan jokatu zituzten etxeko partidak. Realak eta Euskadiko selekzioak 1993ko ekainaren 22an jokatu zuten azken partida futbol zelai txikian. Bi partida horietan, Joaquin Urio Velazquez izan zen epailea; hau da, zelai zaharraren azken egunean eta berriaren lehenengoan. Gertaera hura “harro” gogoratzen du Donostian jaio eta Tolosan bizi den Espainiako Lehen Mailako epaile ohiak. “Erabateko aldaketa” nabaritu zuela dio, eta “ohorea” izan zela.\nHistoriara beste hainbat arrazoirengatik ere pasatu zen Anoetako lehen partida hura. Besteak beste, epailea, lehen aldiz, beltzez jantzita zelairatu beharrean, koloretako jantziarekin azaldu zen. “Gipuzkoako epaile eskolan euren jantzia erosi behar izaten zuten gazteek, eta niri ez zitzaidan gustatzen hori”. Astore enpresako nagusiaren semeekin eta El Diario Vasco egunkariko arduradun batekin oso harreman ona zeukan garai hartan. “Eta eurei esan nien ea zer edo zer egin zitekeen. 300 jantzi lortu genituen. Ez ziren beltzak, baina oso politak ziren, eta Anoetako lehen partida hartan estreinatzea erabaki nuen”, gogoratu du epaileak.\nIritzi guztiak ez ziren izan, ordea, koloreak bezain politak. Espainiako Federazioko ordezkariak ere joan ziren partida ikustera, eta horiei ez zitzaien gustatu aldaketa. Epaile ohiak hala kontatu du gertatutakoa: “Jendeari, oro har, gustatu zitzaion arropa aldaketaren kontua, baina federazioko ordezkariak etorri zitzaizkidan partidaren ondoren trago bat hartzen ari nintzela, ea baimena nori eskatu nion galdezka”. Argi erantzun zien: “‘Inori ez’. Ez zitzaien asko gustatu, eta gurutze bat jarri zidaten; denbora dezentean mantendu zuten gero”.\nBitxia da kontua, baina, epaile lanerako, kolore beltza gehiago gustatzen zaio beltzaren monopolioari amaiera eman zion epaileari. “Uste dut beltza dela epailearen kolorea; horixe da politena”. Oroitzapen gazi-gozo haiekin batera, lehen partidako baloia ere eraman zuen etxera epaileak.\nUrio Velazquez 1947an jaio zen Gipuzkoako hiriburuan, eta Tolosara ezkondu zen, 25 urterekin. Epaile lanetan hasi aurretik Realeko jokalaria izan zela gogoratu du: “Orduan, hondartzatik hartzen zituen jokalariak Realak, eta Donostiako Amaikak Bat elkartean jokatzen nuen nik, aurrelari postuan. Orduan, ez zegoen haur, kadete eta horrelako mailarik. Gazte mailan hasten zen Realeko ibilbidea, eta han egin nituen bi urte. Lurralde mailako beste hainbat taldetan aritu nintzen ondoren”.\nAuzoko txapelketa batean, ordea, Martutenen —3 urte zeuzkala joan ziren hara bizitzera—, epailea ez zen agertu zelaira, eta Urio Velazquezi esan zioten lan hori egiteko. “Garrantzitsua zen Martuteneko txapelketa hori, epaile profesionalak eramaten baitzituzten. Egun hartan, ordea, nik bete nuen hutsunea”. Nahiko ondo egin izango zuen epaile lana, “handik aurrera beti ni aritu bainintzen epaile gisa”, azaldu du. “Hori bai: auzokoa nintzenez, kobratu gabe”. Espainiako Bigarren Mailako Donostiako epaile batek ikusi, eta epaile eskolara joateko gomendioa eman zion berehala.\nHugo Sanchez eta Stoitxkov\nPausoa eman, eta Urio Velazquezek 30 urte igaro zituen epaile lanetan; maila guztiak igarota, hamabost urtez aritu zen Lehen Mailan; horietatik bost, nazioarte mailan. Adibide gisa, Bartzelonaren eta Real Madrilen arteko partida gehien arbitratu duen epailea da donostiarra. Bere ibilbideko partidarik garrantzitsuena, berriz, Hondurasen eta El Salvadorren artekoa izan zela azaldu du: “Joaneko partidan armada sartu zen zelaian, izan ziren gertakariengatik. Pentsa, beraz, itzuliko partidan nolako giroa zegoen”. Hegazkin batean sartu eta partida hura zuzentzera bidali zuten. “Eta izugarria izan zen. Txartel bakar bat ere atera gabe amaitu nuen partida. Ondoren, Hondurastik eskaintza egin zidaten bertako federaziora irakasle gisa joateko”. Eskaintza “oso oparoa” zela onartu du. “Baina argi erantzun nien: inondik inora ere ez”. Urio Velazquezi ez zioten alferrik deitzen Maisua.\nMilaka bitxikeria eta historia badituela adierazi du epaileak. “Liburu bat idazteko adina bai!”. Eta amaiezinak dira jokalariekin izandako pasadizoak ere. Bi izen aipatu ditu beste guztien gainetik: Hugo Sanchez eta Hristo Stoitxkov. “Jazarpen mania niola esaten zuen Sanchezek. Ez zegoen horrelako ezer, baina egia da hirutik bitan kaleratzen nuela. Stoitxkov, berriz, ez zen isiltzen. Lagun mina nuen Jose Mari Bakero, eta beti berbera esaten nion: ‘Bost minutu baino lehen isiltzen ez baduzu, kaleratu egingo dut'”.\nMunduko Kopako azken fasean parte hartu ez izana, arantza hori dauka epaileak. “Baina gutxi iristen dira Lehen Mailara, eta pentsa zenbat iristen diren Munduko Kopara”. Pena bat ere badauka: “Gaur egun, Lehen Mailan, ez dagoela Gipuzkoako epaile bakar bat ere”. Pasioz bizi izandako ibilbidea amaituta, zelaietatik urrun ikusten du futbola, telebistaz. Atotxari agur eta Anoetari kaixo esan ondoren, batek daki Anoeta berriak zer-nolako harrera egingo dion Maisua-ri.


Baztan Bidasoako Bertso-Paper Lehiaketa (30. 2017. Bera) - Aldizkakoa - BDB. Bertsolaritzaren datu-basea\nBaztan Bidasoako Bertso-Paper Lehiaketa (30. 2017. Bera)\nA maila (10 urte arte)\n1. Saria: Bertsolariak beti… . Intza Zubieta (Bera)\n2. Saria: Aitaren kantua. Axuri Zapiain Arlegi (Bera)\nB maila (11-14 urte)\n1. Saria: Aiton amonak. Iratxe Muxika Karrion (Lesaka)\n2. Saria: Nirekin etorri zaitez. Jontxu Urrusolo Elgorriaga (Lesaka)\nAipamena: Sendaviva. Oihana Arruti Terreros (Lesaka)\nC maila (15-18 urte)\n1. Saria: Sorginei. Ekhiñe Zapian Arlegi (Bera)\nAipamena: Maiteminduta. Maddalen Arozena Fresneda (Lesaka)\nD maila (18 urtetik goiti)\n1. Saria: Aita badator… ai ama. Iban Garro Alzuri (Lesaka)\n2. Saria: Bizi-min-mizi. Eneko Fernandez Maritxalar (Lesaka)\nAipamena: Isidoro… sekula ez da berandu eta I-bilerak. Julen Zelaieta Iriarte (Bera)\nBertsoak 2017ko maiatzaren 19ra arte aurkezten ahal dira\nBaztan-Bidasoako hogeita hamargarren Bertsopaper lehiaketa antolatu dute Berako Kultur Batzordeak eta Bortzirietako Bertso Eskolak, Bortzirietako Euskara Mankomunitatearen laguntzarekin, Baztan-Bidasoa inguruan bizi direnentzat. Euskarazko, jatorrizko, argitaratu gabeko eta bertze lehiaketaren batean saritu ez diren bertsoak onartuko dira bakarrik eta norberak aukeratuko du gaia, doinua eta neurria\nBertsoak maiatzaren 19ra arte bidali beharko dira helbide honetara:\nBaztan-Bidasoako XXX. Bertsopaper Lehiaketa\nEpaimahaia Bortzirietako Bertso Eskolak izendatuko du, eta honen erabakia ezin izanen da gibelera bota. Epaimahaiak sariak hutsik utzi ahalko ditu, edo aipamen bereziak eman. Sariak Berako Kultur Etxean ekainaren 2an, ortziralea, arratsaldeko 18:00etan eginen den ekitaldian banatuko dira.\n2017-06-02 Bera Lehiaketa


«Lienzo txuri bat bezala da Arano; edozer egin daiteke, eta dena da ongietorria» - Kronika\nIgandea2019ko ekainak 16\nOhiana Calparsoro eta Nerea Ansa\n«Lienzo txuri bat bezala da Arano; edozer egin daiteke, eta dena da ongietorria»\nOhiana Calparsoro eta Nerea Ansa, Alai Ondo estudioan.\nOrain urte eta erdi pasatxo mugitu ziren Aranora, Ohiana Calparsoro eta Nerea Ansa, Donostiatik. Alai Ondo diseinu estudio jarri zuten bertan, baina hamaika saltsatan sartu dira ordutik: «oso momentu onean iritsi ginen herrira, berehala ireki zutelako Maisuenea, eta hori sekulako aukera izan da», nabarmendu dute.\nAmuarrainak bezala, gazteak herri txikietatik hirietara daramazkien korrontearen kontra, Donostiatik Aranora mugitu ziren, orain urte eta erdi pasatxo, Ohiana Calparsoro eta Nerea Ansa. Bertan diseinu grafikoko estudio bat jartzea ere, ez zen ohikoena izan. Nolatan bukatu duzue hemen?, galdetzen zieten; «bikotea ginela uste zutela da gure teoria», diote. Baina badauka bere istorioa, beraiek dioten bezala: «Nerearen familia aranoarra da, baina beti bizi izan da Donostian. Diseinua elkarrekin ikasi genuen biok, eta orduan hasi ginen proiektuak konpartitzen, nahiz eta aparte bakoitzak bere lana zeukan. Kontua da, gure proiektuari eskaini nahi genizkiola indar guztiak, horretan zentratzeko apustua egin. Baina noski, Donostian zure proiektua eduki, independientea izan... Ez genekien proiektuak zein etekin eman zezakeen», ekarri du gogora Ohianak.\nEta puntu horretan azaldu zen Arano: «nire familiak etxe bat zeukan hutsa herrian, eta hasieran, garagardo artean komentatu genuen, Aranora mugituko ote ginen... Baina broma eta broma, ia bi urte daramazkigu hemen», dio Nereak.\nSormenerako «oso espazio ona» dela diote biek: «beste giro bat daukazu hemen. Oso inguru lasaia da, sekulako isiltasuna dago, ez zaizu inor etortzen molestatzera, taberna bakarra dago eta astez askotan itxita... Beraz, ez daukazu distrakziorik. Noski, ematen du hori horrela izango dela, baina gero hemen zaude eta edozerekin distraitzen zara; txakurrak ateratzera goaz, edo baratzean aritzeko laguntza eskatu digute, edo frontoia hemen ondoan dagoela… Azkar aurkitzen duzu beste edozer egiteko aitzakia!».\nBezeroak lortzeko, ordea, bila atera behar dute, eta hori gehiago ari zaie kostatzen: «ez gara komertzialak, baina moldatzen gara. Orain, ari gara Goizueta edo Leitzara ere jotzen. Esaterako, Mendialdea Mankomunitatearekin ari gara lanean».\n«Oso herri berezia da; hemen dagoen bakea da...»\nOhianak onartu du, «ikaragarri» gustatzen zaiola herria: «niretzat, hona etortzea izan ziren estimulo berri pila bat. Naturarekin harreman zuzena, jende oso desberdina, oso irekia eta gertukoa… Eta hemen dagoen bakea da... Oso herri berezia da. Badauka bere piña, baina aldi berean, independentzia daukazu nahi duzuna egiteko. Eta urtaroak beste modu batera bizitzen dituzu. Donostian, negua negua da, eta udara udara. Baina hemen, nabaritu egiten dituzu; pila bat aldatzen da herriaren dinamika, kalean entzuten dituzun zaratak...».\nNereak, bere aldetik, nabarmendu du sekula imajinatu ere egingo ez lituzketen gauzak egin dituztela bertan: «sagarrak bildu eta sagardoa egin, txerri hilketa, gazta egiten ikasi, egurra moztu tximinia pizteko... Herriak sekulako harrera egin zigun, eta denerako oso ongietorriak izan gara».\n«Oso momentu onean iritsi ginen Aranora»\n«Lienzo txuri bat» bezala definitzen du Ohianak Arano: «oso momentu onean iritsi ginen. Gu etorri eta bederatzi hilabetera edo, Maisuenea ireki zuten. Eta hori sekulako aukera izan da; edozer egin dezakezu, eta dena da ongietorria, denak dauka harrera ona. Udalak guztion eskura utzi zuen, eta bakoitzak, dakiena eskaintzen du bertan; gitarra ikastaroa dela, yoga ikastaroa dela... Guk, haurrentzako tailer bat antolatu genuen gabonetako postalak egiteko, musika esperimentalarena beste bat... Logoa eta kartelak ere egin genizkion Maisueneari, eta gauza berezi bezala, arbela. Kontseju parean badago panel bat, kartelak eta jartzeko; eta beste aldea erabat utzita zegoenez, pizarra pinturarekin margotu genuen, Maisueneako izena idatzi, eta bertan egingo den edozer, arbelean iragarri daiteke, tiza hutsarekin. Maisuaren etxea zen berez, eta hortik, edozein maisu izatera gonbidatuko duen espazio batera bideratu nahi zuen Udalak. Horregatik, maisu baten letraren antzeko batekin egin genuen logoa; eta arbela kalera atera genuen», azaldu dute.\nSaltsa guztietan sartzekoak dira biak: «herrira iritsi eta aurreneko gauza, jai batzordean sartu gintuzten, inauteriak laster zetozela eta. Baina hasieran, denera berandu iristen ginen. Izan ere, jendeak bere martxa hartuta dauka, eta bakoitzak badaki bere zeregina zein den urtero, festetan. Izan ere, jendea oso nekatuta dago, baina oso langilea da. Eta zu konturatu gabe, bat-batean gauzak atera egiten dira. Urtero egiten dute, eta ez zaie esan ere egin behar. Gogoratzen naiz aurreneko urtean, festetarako bi edo hiru aste geratzen zirela, eta zein arraroa, inork ez zuela oraindik ezer esan. Ea nola antolatuko ginen galdetu, eta dagoeneko bakoitzak berea eginda zeukan. Horregatik, aurten askoz ere lehenago hasi gara, galdetzen, proposatzen eta mugitzen. Eta pixka bat xaxatuz gero, sekulako erantzuna ematen dute».\nOnddoak protagonista, aurtengo San Martinetan\nJalki kultur elkartearen sorreran ere hartu zuten parte, Ohianak eta Nereak; eta astearte honetan bertan egin dute aurreneko bilera, ikasturtea planifikatzen hasteko: «Landa Eremuko Emakumeen Egunean, urriaren 15ean, zerbait antolatu nahi dugu Aranon; eta San Martinetan onddoen inguruko tematika izango dugu. Jendea otarrarekin joan beharrean, poltsarekin joaten da, bat bera ere hartu ezean, buelta bat ematera soilik joan direla esateko. Baina plastikozko poltsarekin joatea ez da ona. Horregatik, otar tailer bat antolatu nahi dugu, paper birziklatuarekin. Eta sustatuko dugu sarezko poltsak eramatea, plastikozkoak beharrean».\nHala ere, diote «kontuz» ibili behar dutela, saltsetan sartu bai, baina erre gabe: «garrantzitsuena da, dagoena mantentzea baina modu bideragarri batean. Zaila da gauza berriak antolatzea, edo egiten dena beste modu batera egitea. Aurten lortu dugun haundiena izan da, jaietatik animaliak kentzea. Hor bota genituen gure izerdiak… Izan zen esatea, batzuetan gauzak aldatu behar direla. Esaten zuten haurrengatik egiten zutela; beraz, haurrei utzi genien bozkatu eta erabakitzen, eta zirku tailerra aukeratu zuten. Eta izan zen garaipen totala! Frontoia bete-betea, koloretsu, haur eta guraso, haundi eta txiki elkarri laguntzen taldeko ariketetan… Izugarri polita izan zen», gogoratu dute.\nMahai jolasa sortzen\nBaina saltsa guztien aurretik, diseinu grafikoko zerbitzuei eskaintzen diete eguna: kartelak, katalogoak, gonbidapenak, komunikazio estrategiak, animazioa... Eta bezeroek eskatutako lanetatik harago, proiektu propio bat ere badaukate: «mahai jolas bat sortzen ari gara, sasoian sasoiko barazkiak zein diren ikasteko. Izango dira jokalariak satorraren kontra; ea lortzen duzun barazkiak biltzea, edo satorrak irabazi eta lur guztia izorratzen dizun. Azkenean, zure bezeroaren beharrak asetu behar dituzu, baina artista bezala, zure beharrak ere asetu nahi dituzu. Aranora etortzean, nahi genuen erabaki gure bizitzarekin zer egin, bizitzaren ahalik eta esparru gehienetan. Hori da gure esentzia pertsonala, Alai Ondo estudioarena, eta hori gure lanetan ere nabaritu egiten da. Saiatzen gara proiektu bakoitzari bere esentzia ateratzen».


Martiaren 18tik aurrera Euskal Museoan, Bilbon, 'Kili-Kili. Euskera pozgarri' izeneko erakusketa egongo da ikusgai. 2016an 50 urte beteko ditu Kili-Kilik, eta hori dala-ta, ibilbide luze horren errepasoa egingo da: sorrera San Anton parrokiako katekesiaren ekintzen barruan, koadernoak, laguntzaile-sarea, beste lurraldeetara eta beste euskera-aldaeretara zabaltzea, jarduerak ugaritzea, irratia, kantua, argitalpenak, Kili-Kili egunak.\nKili-Kili mutikoak umeakaz dauka hartu-emona, eta beti euskeraz. Umeak diran aldetik, jolasa, olgetea da nagusi euren artean.\nAlfabetatzeko metodoa izan da Kili-Kili, mezu argi bategaz: euskera pozgarri. Euskeraz biziko gara baina ez derrigortuta, geure hizkuntza dalako baino.\nErakusketa Labayru Fundazioak, Bilboko Udalak eta Euskal Museoak egin dabe, Kili-Kili eta Euskerazaleak alkarteek lagunduta.\nEkainera arte egongo da zabalik\nwww.euskalkiak.eus euskerearen ganeko erreminta barria da, Koldo Zuazo hizkuntzalariak sarean ipini barri\nEuskereak hainbat aldaera ditu, lekutik lekura forma ezbardina hartzen dau, eta horreri esaten jako euskalkia. Bost euskalki eta hamaika azpieuskalki banandu ditu Zuazok lan honetan.\nZuazo hizkuntzalaria da, euskalkien azterketan aditua. Urteotako lanaren emaitza da orain sarera eroan dauena.\nBerez edozeinentzako modukoa da. Atarian aldaera bakotxeko hizlariak ikusi daitekez bideo baten, berbeta mota horren erakusgarri.\nHalango gaiak filologoentzat bakarrik dirala uste dauenak be topau leike beretzako moduko tartea bertan.\nMungian 'Asau barik' izeneko ginkana jarri dabe martxan, 12-16 urte bitarteko gazteei zuzenduta. Helburuak dira euskerazko aisialdi eta kultur produktu interesgarri bat eskaintzea; herriko euskera eta ingurua hobeto ezagutzeko bidea emotea, produktu dinamiko eta erakargarri baten bidez; eta teknologia barrietan euskeraz sartu daitezen bultzatzea.\nJokalariek bikoteka parte hartuko dabe, otsailaren 19an hasi eta apirilaren 29ra arte. Bitarte horretan bost proba bete beharko dabez, hamabostean behin argitaratuko diranak facebook-en (Mungia Gazte). Selfiak, grabazinoak egitea… eta antzeko probak izango dira. Proba guztiak bete eta irabazten dabenentzat 600 euro egongo dira saritan (bonotan).\nIrabazleak nortzuk izango diran erabagiteko, sistema mistoa erabiliko da: herritarren botoa eta epaimahaiaren botoa.


Indibidualismoa ardatz duen erakusketa - Nontzeberri\nHasiera/ARTEA/Indibidualismoa ardatz duen erakusketa\nGasteizko Montehermoso zentroan NON STOP izeneko erakusketa dago ikusgai urriaren 6ra bitarte. EHU-ko Arte Ederren Fakultateko ikasleentzako 2013ko deialdian aukeratutako proiektuen erakusketa kolektiboa da, eta indibidualismoaren inguruan ardazten da.\nItxaso Mendiluze da erakusketaren komisarioa, eta ondoko artista gazteen lanak biltzen dira: Celia Eslava, Elena Fernández Rico, Pau Figueres, Lara Montoya, Cristian Villavicencio, Colectivo Into your mind eta Cássio Markowski.\nMendiluze komisarioaren arabera, “zazpi artista beren gidoiekin. Gidoi orokorra gidoi indibidualaren alde ordezkatzen den eszenaratzea. Bai artea baita gizartea ere liluratzeko NON STOP bat”.\nErakusketa hau funtzio baten antzera ikusi behar dela dio komisarioa: “non artista edo pertsonaia bakoitza indibidualtasun prozesu bati atxikitzen zaion, prozesu hau ulertuz ezberdintasunerantz eta berezko hizkuntza bilatzeko prozesu bezala”. Hala, artistak funtzioaren barruan dauden artista bilakatzen dira, euren nortasun eta hizkuntza propio lortzeko xedearekin.


Cookie politika - Ameztoi-eus\nWEBGUNEAK HONAKO COOKIE-AK ERABILTZEN DITU:\nhttp://ameztoi.com Webgunea behar bezala funtzionatzeko ezinbestekoak diren zenbait cookie erabiltzen ditugu. Kategoria horretako cookie-ei esker, webgunearen zerbitzariek sistemaren barruan edo kanpoan zauden zehaztu dezakete, barruan zauden bitartean zure ekintzei erantzun eta zure kokapenaren arabera, webgunearen hizkuntza konfiguratu. Hortaz, cookie horiek zure nabigatzailean deskargatzeko baimenik ematen ez baduzu, ezin izango dituzu webguneak eskaintzen dituen zenbait zerbitzu erabili.\nAMEZTOI ANAIAK S.L-k, https://ameztoi.com webgunearen titularrak, ez du bere gain hartzen Cookie Politika honetan aipaturiko hirugarrenen politiken edukia, ezta politika horien egiazkotasuna ere, eta ez da hirugarren horiek cookie-ak erabiltzen duten moduaz arduratzen. Beraz, hirugarrenen cookie-en erabilerari buruzko erreklamazio guztiak zuzenean hirugarren horiei egin beharko zaizkie.


Bizitzak aurkitzen ezerezaren erdian - Zientzia Kaiera\nHondakinen artean harrapatuta geratu den gizaki baten bihotz taupadak detektatzeko ahalmena du NASAk garatutako makina batek. Nepalen erabili berri dute, eta gutxienez lau lagun bizirik atera dituzte horri esker, lehen lurrikara gertatu eta lau egun geroago.\nTamalez, aste honetan albiste txarrak etorri zaizkigu berriz ere Nepaldik, lurrak ez baitio dardara egiteari utzi. Halako gertaera latzentzat ez dago kontsolamendurik, baina behintzat, teknologia aurrerapenek iluntasunaren erdian utzitako argi printza baten berri ematea merezi du. Izan ere, NASAk Nepalera bidalitako gailu berri bati esker, gutxienez lau lagun aurkitu eta bizirik atera zituzten hondakinen artetik, lehen lurrikararen ondoren.\nTelekomunikazioak, ke detektagailuak… asko dira jatorrian astrofisikaren alorrerako sortu diren eta gero gure egunerokora jauzi egin duten gailuak. Kasu honetan, Lurrari orbitatik behatzeko edo Lurretik bertatik urruneko planetak detektatzeko darabilten teknologia aplikatu diote gailu bati, horrelako hondamendiak gertatzen direnetan lurperatuta geratu den jendea aurkitzeko.\nGailuak FINDER (Finding Individuals for Disaster and Emergency Response edo norbanakoak bilatuz hondamendi eta larrialdien aurrean, euskaraz) du izena, eta NASAk bizpahiru urte daramatza harekin frogak egiten. Mikrouhin radar bat da: oso uhin seinale baxuak igortzen ditu, sakelako telefonoek igorritakoak baino mila aldiz txikiagoak, jendea aurkitzea helburu. Bederatzi kilo inguruko pisua du eta eskuko maleta baten moduko tamaina.\nIrudia: FINDER gailuak eskuko maleta baten tamaina du. (Argazkia: NASA)\nOrain arteko frogetan, FINDERek erakutsia zuen bazuela ahalmena kalean, 30 metro baino gehiagoko distantziara, sei metroko zementu solidoaren atzean eta bederatzi metro baino gehiagoko hondakinen azpian lurperatuta eta bizirik dauden pertsonak detektatzeko. Nepalera eraman duten bertsioa are garatuago dago, gainera. Zehazki, bi prototipo eraman zituzten bertara apirilaren 29an, lehen lurrikara gertatu eta lau egun geroago. Gailuoi esker, Chautara herrian, nazioarteko salbamendu talde batek bina bihotz taupada detektatu zituen lurrikarak suntsitutako bi egituraren azpian. Hori horrela, lau lagun atera zituzten onik hiru metroko lodiera zuten hondakinen azpitik.\nBihotz taupadak diogu, hain zuzen ere hori delako FINDERen abantaila handienetako bat: mikrouhinak hain dira zorrotzak, ezen bihotz taupaden eraginez desagertuta dagoen pertsonaren azalak egindako mugimendu leunak antzemateko gai baita. Horrek esan nahi du gailu honen funtzionamendua ez dagoela biktimaren arnasaren menpe, eta beraz, honek konortea galduta ere aurkitu dezakeela, bere bihotz taupadei erreparatuta. Ez hori bakarrik, tresna honek ahalmena du gizakien taupada eta arnas bereizgarriak antzemateko, eta horrenbestez, hondakinen azpian dagoena gizakia edo beste animalia bat ote den jakiteko.\nDavid Miller NASAko teknologia buruak azaldu bezala, “gure teknologiak askotariko rolak ditu: esplorazioa zuzendu, gure astronauten bizitzak babestu eta Lurreko pertsonen bizimodua hobetu, bai eta salbatu ere, batzuetan. FINDERek erakutsi du espazio esploraziorako diseinatutako teknologiak inpaktu sakona duela Lurreko bizitzan”.\nOraindik prototipoa den gailu honek aurrera egiten badu, Nepalgo lurrikararen moduko kasuetan, bereziki baliagarria izan liteke urrezko ordu deitzen duten horretan. Izan ere, halako hondamendiak gertatu eta lehenengo ordua hil ala bizikoa izaten da lurpean geratu den jendea onik ateratzeko. Horregatik, FINDERen moduko gailuekin, salbamendu taldeak gai izango lirateke, segundo gutxian, suntsitutako egitura baten azpitik datorren taupadarik antzematen ote den ikusteko, eta horren arabera, azkar batean erabakitzeko zein hondakin baztertu eta zeinetan lan egin, ahalik eta bizitza gehien salbatzea helburu.\nArgitalpen-data: 2015/05/14 · Atala: Dibulgazioa, Kolaborazioak\n[…] para testar cremas y cosméticos. Y gracias a la tecnología de la NASA el buscador FINDER es capaz de dar con personas atrapadas bajo los escombros ya que detecta el latido del corazón de los supervivientes. FINDER ha sido […]


YOutube androarentzako ordezko bost aplikazio | Consumer\nYOutube androarentzako ordezko bost aplikazio\nBideo-erreproduzitzaile ezagunaren funtzioak, telefono mugikorra Googleren sistema eragilearekin zabaltzen duten programak\nIrudia: Nguyen Hung Vu\nYOutubeko mugikorrean bideoak ikusteko aplikazioak ibilbide bihurria izan du smartphoneetan. Hain zuzen, Ios6-tik, Iphonearen natiboa izateari utzi zion, eta, ordutik aurrera, Itunes dendatik jaitsi behar da. Android duten mugikorren jabeak dira zoriontsuenak; izan ere, arazo horiek ez dituzte izan, eta lehenetsita daukate. Hala ere, app hori ez dago polemikatik salbuetsita; izan ere, lehen egin zitezkeen zenbait erabilera, adibidez, YOutube abesti-erreproduzitzaile gisa erabiltzeko aukera ematen zuen bigarren mailako audio-erreprodukzioa, ezabatu egin dira, egile-eskubideen erakundeekin arazoak saihesteko. Androiden, berriz, YOutube-ren bideoak lantzen dituzte funtzio horiek berreskuratzeko.\nYOutube musika-erreproduzitzaile gisa\nStreaming bidez diskoen musika entzun nahi bada, YOutubeko bideo-fitxategietara jo daiteke.\nLizentzia-arazoak direla eta edo egileekin edo haien oinordekoekin ados ez daudelako, musika-artista handi batzuek ez dituzte diskoko diskoak streaming bidez, Spotify bezalako programetan. Askotan, Itunes-en musika-dendan edo Google Music Play-en ere ez daude, eta zaila da aurkitzea.\nKasu horietan, musika hau entzun nahi izanez gero, YOutubeko bideo-fitxategietara jo daiteke. Batzuetan zuzeneko kontzertuen laburpenak dira, eta beste batzuk, argazki-paseak diapositiba-moduan, artistaren abestiekin. Musika honen gabezia kamuflatzeko modu errugabeagoa da, eta beste erabiltzaileei aukera ematen die hori ikusteko.\nEstrategia horren ondorioz, pertsona asko ohituta daude YOutube-n aplikazioa audio-erreproduzitzaile gisa erabiltzera, artista jakin baten erreprodukzio-zerrendekin. Ez dute bideoari arreta jartzen, ez dute ikusten, musika entzuten dute beste jarduera bat egiten duten bitartean, Spotifyn bezala.\nGoogle-k bigarren mailan, bai Ios bai Android, erreproduzitzeko funtzioa ezabatu zuen\nDuela gutxi arte, YOutubek bultzatu zuen funtzio hori, eta pantaila itzal zitekeen -eta, ondorioz, bateria aurreztuko zen-, bideoaren gaia entzuten zen bitartean. Baina, Ios 6tik aurrera, Googlek aukera hori ezabatu zuen, bai IOS bai Androiden. Izan ere, bigarren mailako funtzio hau erabiltzeak zenbait autoreren kexak jaso zituen, erabiltzaileek entzuteagatik ordainketa egiteko erabiltzen zutelako.\nOndorioz, gaur egun, entzuteko funtzioa YOutube-n egin daiteke, baina pantaila itxi gabe; hori deserosoa eta eraginkortasun gutxikoa da ikuspuntu ekologikotik.\nHala ere, badira aplikazio batzuk, bai beren bideoetan, bai YOutube-n, musika bigarren mailan entzuteko aukera ematen dutenak, eta Google-ren erreproduzitzailean ez dauden beste abantaila batzuk.\nItxura grafiko erraz eta intuitiboarekin, u Listen berariaz pentsatua dago YOutube mugikorrean musika entzuteko erabiltzen dutenentzat. Modu argia / iluna du, pantaila egunez zein gauez ikusteko baliagarria, baina, batez ere, pantaila itzalita entzuten du, eta horrek bateria eta datu-kontsumoa aurrezten ditu. Erreproduzitzailea itzaltzea aurreikusten duen tenporizadorea du, erabiltzaileak erreprodukzio-zerrendak entzuten dituen neurrian. YOutubeko zerrendez gain, erabiltzaileek kantak Spotify estilora antolatzen dituzte. Doako aplikazioa da, nahiz eta ordainketa-bertsio bat duen, iragarkiak ezabatzen dituena, baina ez da ikusten audio moduan bakarrik erabiltzen bada.\nFirst Tuben oso antzekoa da, baina bideoak bistaratzeko ordua hobetzen du. Horrez gain, erabiltzaileek YOutube-ko bideoekin beren erreprodukzio-zerrendak sor ditzakete, baita bigarren mailako erreprodukzioa ere. Doakoa da, baina publizitatearekin.\nViral Popup-ek funtzionalitate zabalagoak ditu, eta horrek YOutubek eskaintzen duen kalitate eta erosotasun bereko bideoak ez ezik, pantaila flotatzaile batean ere bistara daitezke, mugikorraren pantailan ez trabatzeko. Gainera, bigarren mailan erreproduzitzeko eta beste aplikazio batzuk erabiltzeko aukera ematen du, entzuten den bitartean. Bestalde, bideoaren kalitatea konexio-motari doi dakioke, 144p arte jaitsiz edo 1.080tik gora jaitsiz. Bideoak deskarga daitezke deskonexioan erreproduzitzeko. Doakoa da.\nPVSTAR +, bideoak ikusteaz eta bigarren mailan erreproduzitu ahal izateaz gain, Dailymotion eta Vimeo ere bilatzen ditu, eta horrek bideoen katalogoa handitzen du.\nEta FoxTubek, YOutube-ren antzeko estetikarekin, bideoak kargatzen uzten du, gero deskonektatuta entzuteko. Erreprodukzioa ere badu bigarren planoan.\nalternatibak movil-eu mugikorretako aplikazioak youtube


Feminismoaren txanda | Iritzia | Berria\nEstreinatu berri dugun 2022. urtea pandemiaren bukaerarena izango dela pentsatzen dut. Zientzialaria ez naizenez, baieztapen hau hipotesia baino, desioa dela aitortu beharra daukat. Edonola ere, gizartea momentu horretarako prestatzen hastea ez zait batere ideia txarra iruditzen. Lan dezente baitugu egiteko.\nOrain, gauza asko dira ezberdinak pandemia aurreko urteekin alderatzen badugu. Koronabirusa agertu zenetik, aldaketa sakonak izan dira hainbat arlotan, esate baterako, lan munduan, eskubide sozialetan, hezkuntzan, giza harremanetan, aisialdian, politikan, gizarte antolakuntzan eta, noski, osasun arloan. Aurrerapenak izan dira batzuk, atzerapen kezkagarriak besteak. Azken hauen artean, batek larritzen nau bereziki, gertuenetik bizitzen (edo hobeto esanda, sufritzen) ari naizena baita: emakumeen egoera.\nNormaltasun zaharra esamoldea entzuten dudan bakoitzean 2018ko martxoaren 8ko grebaren irudia malenkoniaz etortzen zait burura. Zehazki, Bilboko udaletxearen aurrean milaka emakume kantuan ikusten ditut nire gogoetetan. Irudi horrek, edo 2018ko greba feministaren beste edozeinek, ezin hobeto irudikatzen du pandemiaren aurretik emakumeok bizi genuen une politiko eta soziala. Ekimena geurea zen, jarrera defentsibotik ofentsibora igaro ginen eta geldiezin sentitzen ginen. Urteetan zehar burututako feminismo antolatuaren lanak atzerapausorik onartuko ez zuen mugimendu masibo eta integratzailea sorrarazi zuen. Emakumeok bazterrak utzi genituen agenda sozial eta politikoaren erdigunean kokatzeko, eta bat-batean, dena zen posible.\n2018a eta 2019a konkista eta aurrerapen urteak izan ziren, gutxienez sen onari eta iritzi publikoari dagokienez. Gehiengoa ginen.\nOrduan, COVIDa iritsi zen.\nPandemiak eragin sakona izan du genero-berdintasunean, eta bai lan munduan, baita etxean ere, feminismoari esker urteetan zehar emandako aurrerapen ugari desegin ditu.\nManifestaldi feministetan feminizidio gehiagorik ez aldarrikatzen genuen, baina 2020 eta 2021eko epean 84 emakume erail dituzte haien bikotekideek edo bikotekide ohiek (bikote kanpoan izandako beste hilketa matxistak edo indarkeria bikarioaren ondoriozkoak kontuan hartu gabe). Lan arloari dagokionez, itxialdiak eta telelanak emakumeek jadanik burutu behar zituzten lanaldi bikoitzak (zaintzena eta enpleguarena) guztiz bateratu dituzte, kontziliazioa desagerraraziz eta hauen herstura eta estresa gehituz. COVID-19aren eta konfinamenduaren ondorio psikologikoak EHUk buruturiko ikerketaren arabera, konfinamenduaren ostean sentimendu depresiboak emakumeengan ziren handiagoak. Egoera hau ez da konfinamenduaren bukaerarekin amaitu, seme-alaben berrogeialdiak eta adinekoen edota mendekotasuna duten pertsonen zaintza beharren igoerak ez dira hauen zaintzaileen (gehienetan emakumeak direnak) bizitza errazteko neurriekin batera etorri.\nEkonomian ere atzerapena nabaria izan da: 2021ean Nazioarteko Foro Ekonomikoak genero arrakalaren inguruko txostena argitaratu zuen, zeinaren arabera, pandemiak 36 urte gehitu dizkio genero arrakala gutxitzeko behar izango dugun denborari: lehen, 99,5 urte ziren; aurrerantzean, 135,6 izango dira. Lanaren Nazioarteko Erakundearen datuen arabera, munduko enplegu-galerak emakumeen %5i eragin die, eta gizonen %3,ari; eta, adibidez AEBetan, inpaktu handiagoa izan du emakume arrazializatuengan, aurretik dakarten desabantaila-egoera dela eta.\nBitartean, erakundeek zenbait gauza egin dituzte. Estatu mailan, esate baterako, sexu askatasunerako edo Soilik bai da bai legearen aurreproiektua aurrera atera da, fokua baimenean jartzen duena. Erantzunkide Plana garatu da ere, zaintzen kudeaketa berdina sustatzeko helburuarekin. Baina, hala ere, ukaezina da emakumeen egoera orokorra okertu egin dela pandemiarekin.\nMugimendu feministak hori argi dauka, eta pandemiak jarri dizkion zailtasun eta oztopoen gainetik pasatu, eta egoera salatzen jarraitu du. Tradizionalki zapalduak izan diren kolektiboek argi daukate zein erraza den esfortzu handiz lorturiko eskubideen konkistan atzera egitea, urteak behar izaten dira segundoen buruan gal daitezkeen aurrerapenak lortzeko. Berdintasuna egunero zaindu eta landu behar den zerbait da, itzulgarria delako, eta, oharkabetuz gero, jatorriko egoerara bueltatzen gara.\nIragana baino hobea izango den etorkizuna eraiki nahi badugu, funtsezkoa da krisi une honetan gobernuak ez despistatzea. Orain inoiz baino garrantzitsuagoa da emakumezkoen lidergo feministaren aldeko apustua egitea eta emakumeak erabaki handiak hartzen diren lekuetan ordezkari izatea. Ezinbestekoa izango da, era berean, helburu zehatzekin konpromisoa hartzea eta hauek lortzeko baliabideak inbertitzea. Feminismoa errekuperazioaren diseinuan eta COVID ondoko aroan sartzeko unea iritsi da.


August 2012 – GUARDETXEA\nTAILERRAREN IZENA: Antzerki tailerra TAILERISTAREN IZEN-ABIZENAK: Aitor Navarro EGUNA ETA ORDUA: Osteguna 20.00-21.30h TAILERRAREN DESKRIBAPENA Antzerkia inoiz egin ez dutenentzako zuzenduta dago. Gauza basikoak erakutsiko dira. Ahotsa landuko da, eszenatokian mugitzen erakutsiko da. Improbisaketak egingo dira, jendearen aurrean hitzegiten erakutsiko da. HELBURUAK Beldurra eta lotsa kentzea, eszenatokian ondo eta seguru moldatzea, interpretazioaren lehen urratsak emango … Continued\nAkrobazia telan tailerra\nTAILERRAREN IZENA: Akrobazia telan TAILERISTAREN IZEN-ABIZENAK: Camila Isabel Orellana Cabezas EGUNA ETA ORDUA: Astelehena 17:00-18:30 TAILERRAREN DESKRIBAPENA Hainbat teknika ikasiko dira baita mugimendu jakin batzu, altuera egoki batean dagoen telaren bidez burutuko direnak (5-10m artean). HELBURUAK Prestakuntza fisikorako ariketak ezagutu Tela akrobatikoan igotzeko gaitasuna garatu Telaren bidez hainbat mugimendu eta figura egiteko teknikak ikasi Gorputz … Continued\nTAILERRAREN IZENA: Sormen literarioa TAILERISTAREN IZEN-ABIZENAK: Gorka Calzada EGUNA ETA ORDUA: Astelehena 18:30-20:00 TAILERRAREN DESKRIBAPENA Tailerra batez ere praktikoa izango da eta erakatsiko den alde teorikoa hainbat texturen irakurketa zein idazketaren bidez iragarriko da, batez ere kontakizun laburrekin. HELBURUAK Idazketako oinarrizko teknikak ikasi, kalitatezko textu literarioak idatzi ahal izateko. TAILERISTAREN KURRIKULUMA Gaztelerazko Filologian lizentziatua; Textuen … Continued\nTAILERRAREN IZENA: Gitarra umeentzako TAILERISTAREN IZEN-ABIZENAK: Leandro Yaku EGUNA ETA ORDUA: Asteazkena 17:00-18:30 TAILERRAREN DESKRIBAPENA Gitarraren ezagupena: Afinazioa, soinu eta nota musikalak Akordeen sorrera Erritmoa eta konpasa Urratuak eta arpegiadunak HELBURUAK Denok batera gure gustoko abestiak gitarran jokatzen ikasi. Ondo pasa musika ezagutuz. PARTE HARTZAILEEK BEHARKO DUTEN MATERIALA Guitarra (Ahal bada) TAILERISTAREN KURRIKULUMA Leandro Yaku … Continued\nTAILERRAREN IZENA: Bideo sormena TAILERISTAREN IZEN-ABIZENAK: Pello Gutiérrez Peñalba (zazpi t’erdi ekoiztetxea) EGUNA ETA ORDUA: Asteazkena 18:30-20:00 TAILERRAREN DESKRIBAPENA Bideo sorkuntza tailerra ez da ohiko tailer bat. Egiten dugun bitartean ikasteko talde bat da. Bakoitzak bere ezagutzak, esperientzia eta lana ekarriko ditu eta guztien artean ikusentzunezko pieza kolektiboak sortuko ditugu urtean zehar. HELBURUAK Taldea ezagutza … Continued\nIRAKASLEAREN IZEN-ABIZENAK: Fabiana Boer EGUNA ETA ORDUA: Asteartea 20:00-21:30 TAILERRAREN DESKRIBAPENA Aditzean, behaketan, imitazioan eta esperimentazioan oinarritutako metodoa, joko eta antzerki dinamika zein dinamika musikalen bidez. Ahotsa eta gorputza Lotsa kudeatzea Ahotsaren higienea Arnasketa Afinatzea Tonoa Proiekzioa Bokalizazioa Erritmika Interpretazioa HELBURUAK Ahotsa tresna organikoa da: ezagutu gozatu ahal izateko. Abesten ikasi, indar gehiegizko indarrik egin … Continued\nIZENA: Umeen mundua IRAKASLEAREN IZEN-ABIZENAK: Irati Arteaga Fernández EGUNA ETA ORDUA: Adina: 9-11 urte ==> Astelehena 18:00-19:00 Adina: 12-15 urte ==> Osteguna 17:30-18:30h TAILERRAREN DESKRIBAPENA Tailer honen bitartez sortzeko, komunikatzeko, adierazteko, jolasteko eta dibertitzeko era ezberdinak ezagutuko ditugu. Beti era ludiko, dinasmiko eta haur bakoitzaren erritmoaren araberakoa. Honen barruan eskulanak, jolasak eta jokuak, zeinu hizkuntza, … Continued\nTAILERRAREN IZENA: Gitarra – Iniziazioa TAILERISTAREN IZEN-ABIZENAK: Leandro Yaku EGUNA ETA ORDUA: Asteazkena 17:00-18:30h TAILERRAREN DESKRIBAPENA Tailerra entzumenean, esperimentazioan eta jokoan oinarrituko da; hizkuntza musikalaren oinarri minimo eta ezinbestekoarekin osatuta. (Solfeorik gabe) Afinazioa Nota musikalen egoera Goiko eta beheko akordeen erakaspena Erritmoa eta konpasa Tenpo, azentuazioa eta dinamikak Urratu arpegiadunak eta dinamika mixtoak Bitartekoak Kutriaden … Continued\n100% BIRZIKLATUTA: BITXIGINTZA ETA ESKULANGINTZA\nIZENA: 100% Birziklapena: Bitxigintza eta Eskulangintza IRAKASLEAREN IZEN-ABIZENAK: Olga Blanco Méndez EGUNA ETA ORDUA: Asteazkena 19:00-21:00 TAILERRAREN DESKRIBAPENA Material birziklatuen eta hondakinen bidez sorkuntza ezberdin eta irudimentsuak sortuko ditugu. Bitxiak eta eskulanak sortuko ditugu.\nSafari-hondakinen eta sormen asteburu bat saiatuko dugu ere. HELBURUAK Hondakinen birziklapena eta berreskuratze materialak baloratzea. Irudimena, sormena eta berrikuntza garatu. Teknikak … Continued\nTAILERRAREN IZENA: Guk euskaraz TAILERISTAREN IZEN-ABIZENAK: Irati Arteaga Fernández EGUNA ETA ORDUA: Osteguna 18:00-19:30 HIRUHILEKO TAILERRA TAILERRAREN DESKRIBAPENA Tailer honek euskara era dibertigarri eta dinamiko batean ikasi nahi duten pertsona guztiei aukera ematen die. Tailer honen bitartez euskara ikasketa pertsona bakoitzaren gaitasunen araberakoa izango da. Honek euskaraz mintzatzen dakitenen eta ez dakitenen artean erlazio bat … Continued\n2012-2013-ko Guardetxeko tailerrak\nGuardetxeak 2012-2013-ko ikasturtea gogor hasten du 13 tailer proposatuz, helduentzat eta umeentzat. Gehienak hiruhileko tailerrak dira eta 60€-ko kostua dute hiruhileka. Hiruhila amaitzerakoan tailerista bakoitzak bere taldearekin adostuta erabakiko du tailerra segitu edo ez hurrengo hiruhilan. Kurtsoa Irailak 24 astelehenean hasiko da. Izena emateko: asobandabat@hotmail.com / Tel: 637222357 ANTZERKIA I INIZIAZIOA: Osteguna 18:30-20:00 ANTZERKIA II … Continued\nASTE NAGUSIko kontzertua – abuztuak 14\nDatorren asteartean, abuztuak 14, kontzertua egongo da Guardetxan Baionako GEROA taldearekin eta ondoren Iruñeako DJ SALDI BROWN-ek pintxatuko du. Ta gainera DOHAIN da!!\nAurten, Guardetxeak Donostiako Piraten “ABORDAIA” jaiean parte hartuko du www.izanpirata.info. Une hauetan balsa prestatzen ari gara, ea nola ateratzen zaigun!!. Argazkia: Ezkila kapitaina – www.flickr.com/donostiakopiratak. Aupa PIRATAK!!\nMugimenduaren adierazpenerako udako tailerra\nUda honetan, zatoz gorputza mugitzera, Mugimenduaren adierazpenerako tailerrera, Aintzane Revuelta-ren eskutik, asteartetan, 19:00-21:00, uztaila, abuztua, iraila, 60€. Izena emateko: 678105262 – azank88@hotmail.com\nAntzerkia umeentzat udan\nUdan aspertu egiten dira? Oraindik garaiz zaude zure umeak umeentzako antzerki tailerrean apuntatzeko, Aitor Navarro-ren eskutik, ostegunetan 17:30- 19:30, uztailak 19-an hasiko da – 40€ – Izena emateko: asobandabat@hotmail.com 637222357/627985568\n2012-ko Aste Nagusia Guardetxean\nAste nagusian, pasa zaitez Guardetxetik, su artifizialak ikusteko, ogitarteko on bat jan eta musika ona entzuteko. Guardetxea irekita egongo da egunero 16:00tik aurrera.


Udalekuak eta Eguneko zentroari buruzko adierazpena - Aramaioko Udala\nUdalekuak eta Eguneko zentroari buruzko adierazpena\nHonela dio udal gobernuaren izenean argitaratu den adierazpenak:\n«Asteburu honetan, kasualitatez, komunikabidetatik jakin genuen udalek kudeatzen zituzten udalekuak bertan behera geratuko zirela eta Eguneko Zentroak itxiko zirela. Mezu hori entzun ostean ezer ofizialik jaso gabe, gaur jakin dugu momentuz gomendioak direla bakarrik.\nLehenengo eta behin, udal bezala adierazi nahi dugu gauzak horrela ezin direla kudeatu, ezin da komunikabideetan mezu bat zabaldu udalen eskumenak diren gauzen inguruan udalei komunikatu gabe. Gainera beste behin ere asteburuan eta guztiontzako berdin.\nHonen aurrean, asteburuan bertan gure artean ahal izan dugun bezala, kudeaketa on eta zentzuzko batentzako tarterik gabe, eta beste behin ere inprobisatzen eta jakinda familien kontziliazio eta behar emozionalak airean geratu direla, ardura sozialetik udalekuak bertan behera uztea erabaki dugu. Sentitzen dugu begirale, ume, familia eta kaltetu guztiegatik, denboraz jakin izan bagenu, asteburutik kanpo, eta gomendio bat dela jakinez gero, beste era batean kudeatu genuke hau, gutxienez familiekin adosten ahaleginduko ginateke, jakiteko zer egin gomendio honen aurrean.\nEguneko zentroaren inguruan ere antzerakoa izan da egoera. Gainera Foru Aldundiko arduradun batzuk gaur izan dute Osasun Sailetik hala nola zabaldutako agindu/gomendio honen berri. Honen bolumena txikiagoa denez eta gaur goizean, asteburuan ez bezala, gomendioak direla jakin ostean, bertako langile eta erabiltzaileen familia guztiekin kontrastatu dugu erabakia.\nIkusita, gure udalerrian kasuak ez direla ugaritu, nahiz eta jakin hori edozein momentutan pasa daitekeela, guztiok neurriak hartu arren, momentuz Eguneko Zentroa irekita mantentzeko erabakia hartu dugu erabiltzaile, hauen familiak, bertako langileak eta udalaren artean.\nErabakia tentuz eta arduraz hartu dugu eta, edozein arrazoiengatik, egoera herrian bertan zein zentroa aldatuko balitz, kasuren bat agertuz edo hauek areagotuz, orain arte bezala beharrekoak diren erabakiak eta neurriak hartuko ditugu».\nUdal gobernuaren izenean


Covid-19: AstraZenecaren bigarren dosiari buruzko erabakia, apirilaren 30ean\nOstiralean erabakiko dute AstraZenecaren bigarren dosia jarri ala ez\nAstraZenecaren bigarren dosiaren harira erabaki bat hartu aurretik, txertoak konbinatzeko aukerari buruzko ikerketa amaitu arte itxarotea komenigarria izango litzatekeela esan du Osasun Ministerioak.\nCarolina Darias eta Miquel Iceta Lurraldeen arteko Kontseiluan. Argazkia: EFE\nCarolina Darias Espainiako Osasun ministroak jakinarazi duenez, Osasun Publikoaren Batzordea ostiral honetan bilduko da, AstraZenecaren txertoaren lehen dosia hartu duten 60 urtetik beherakoei bigarrena eman behar zaien ala ez erabakitzeko.\nLurraldeen arteko osasun kontseiluaren bileraren ostean egindako agerraldian, Sendagaien Europako Agentziak azken erabakia herrialde bakoitzaren esku utzi zuela eta Osasun Ministerioko adituak aukera ezberdinak aztertzen ari direla azpimarratu du.\n"Frantzian edo Alemanian, ARN mezularian oinarritutako txertoak (Pfizer edo Moderna) erabiltzen ari dira bigarren dosia emateko; eta Irlandan, bigarren dosia emateko epea 16 astera luzatu dute, erabaki bat hartzeko denbora irabazteko. Sendagaien Europako Agentziak herrialde bakoitzaren esku utzi du erabakia, eta gure kasuan, erabakia ostiralean hartuko da", azaldu du.\nHorrez gain, Dariasek gogora ekarri du txerto ezberdinak konbinatzea segurua eta eraginkorra den zientifikoki frogatzeko entsegu klinikoa abian dagoela, bihar bertan amaituko dutela boluntario guztien txertaketa eta emaitzak maiatza erdialderako espero direla.\nTestuinguru horretan, Espainiako Gobernua ikerketa horren ondorioak ezagutu arte itxarotearen aldekoa dela onartu du, baina zehaztu du Osasun Publikoaren Batzordeak ebazten duena errespetatu egingo duela.\n"Erabaki konplexua da, eta herrialdeak hartzen diren jarrerak ikusita, eztabaida irekita dago Europan. Alabaina, Sendagaien Europako Agentziak iritzi bat eman du, ez du eztabaida amaitutzat eman. Txertoak konbinatzeko froga zientifiko nahikorik ez dagoela esan dute. Eta gu froga zientifiko horien bila gabiltza, hain justu ere. Informazio gehiago izan nahi dugu, erabaki egokiena eta seguruena hartzeko. Erabakia zaila da, eta nik uste dut hobe dela pixka bat gehiago itxarotea", adierazi du.\nEdonola ere, lasaitasunerako mezua igorri die AstraZenecaren lehen dosia hartu duten herritarrei: "Lehen dosiarekin % 76ko babesa lortzen da birusaren aurrean. Irlandan egin duten moduan, posible da denbora gehiago hartzea".\nBestalde, Dariasek esan du arratsalde honetako bileran ez dutela alarma-egoeraren amaiera aztertu eta berretsi egin du Espainiako Gobernuaren asmoa arau hori maiatzaren 9tik aurrera baliogabetuta uztea dela, betiere pandemiaren bilakaera kontuan hartuta.\nGaur goizean, Radio Euskadin egindako elkarrizketan, Idoia Mendia lehendakariordeak adierazi du posible izango litzatekeela alarma-egoera "erkidego batzuetan soilik" mantentzean indarrean.\nAlabaina, eta kazetarien galderei erantzunez, Dariasek jakinarazi du erkidego bakar batek ere ez duela horrelako eskaerarik egin.\nAmaitzeko, Dariasek jakinarazi du hasiera batean iragarri baino dosi gehiago jasoko dituela Espainiak aste honetan: 2 milioi dosi izango zirela esan zuten astelehenean, baina 4 milioi izango dira azkenean. AstraZenecak eta Modernak aurreikusitakoa baino dosi gehiago bidaliko dituzte: 1,68 milioi eta 400.000, hurrenez hurren. Janssenek, berriz, 126.000 dosi igorriko ditu aste honetan.


Animalien estresa neurtzeko parametroak | Consumer\nAnimalien estresa neurtzeko parametroak\nKokaleku honetan zaude: Azala > Elikagaien Segurtasuna > Arriskuak > Animalien ongizatea\nEstresaren erantzuna ez da espezie desberdinen artean bakarrik bereizten, indibiduoen artean baizik; animalia bakoitzak bere nortasuna du.\nHurrengo urteetan, abeltegiko animaliak erabili eta garraiatzeari buruzko araudiak gero eta zorrotzagoak eta zaintzaileagoak izango dira animalien ongizaterako. Gaur egungo ikerketek artalde baten eta norbanako jakin baten ongizate-maila adierazten duten parametro eta adierazleak bilatzen dituzte\nNola neurtzen da animalien estresa? Nahiko ondo ezagutzen dira estresaren aurrean animalia batek sortzen dituen mekanismo biokimikoak eta horiek haragian dituzten ondorioak. Txerrien eta behien kasuan, adibidez, badakigu estresak kortisol maila handitzen duela. Oso ezaguna den beste parametro bat kreatinkinasa da, energia-gastuaren indize gisa ezaguna den muskulu-entzima bat, zeinaren kontzentrazioak handitu egiten baitira animaliak ariketa fisikoa egiten duenean. Energia-gastuak glukosa-kontsumoa ere eragiten du, eta azido laktikoa handitzen du. Azido laktikoa metabolismoaren erantzun gisa erabiltzen da, glukosa gutxitzean energia lortzeko. Horren ondorioz, muskuluaren pH-a ez da murrizten eta kalitate txarragoko haragia ematen du. Animalien biologiaren egokitze-mekanismo horiek, ur-jauzietan bezala sortzen direnak, animaliek estresa jasan dutela adierazten dute «a posteriori».\nBaina badira beste parametro hurbilago batzuk ere. Bihotz-maiztasuna, tenperatura eta, espeziearen arabera, «bokalizazioak, horien intentsitatea eta iraupena estresaren adierazle izan daitezke», dio Antonio Velardek, txerri-aziendaren ongizatean aditua eta Kataluniako Nekazaritzako Elikagaien Ikerketa eta Teknologia Institutuko ikertzailea denak. Bera eta bere taldea proiektu bat prestatzen ari dira Europar Batasuneko VI. Ikerketa Esparru Programaren barruan, animalien ongizatea aztertzeko parametro eta metodoak ezarriko dituen protokoloa garatzeko.\nEspezie eta indibiduoen arteko aldea\nAnimaliaren erreakzio eta emozioak ezagutzeak estres-egoerak gutxitzen lagun dezake.Portaerak desberdinak dira espezieen artean. Ardiari estresa eragiten dio eta bere ohiko girotik eta errutinatik ateratzen du, eta isolatuta sentitzen da. Inguratuta sentitzen bada, oso geldi geratzen da, erasotzailea ihes egiteko despistatu arte. Txerria, berriz, berehala ateratzen da ihesi.\nTxoko batean pilatutako artaldea estresaren seinale garbia da. Garraioan, ardiak, are izutuak ere, erraz sartuko dira kamioian; txerria, berriz, Velarderen hitzetan, «landatu egingo da eta ez du sartu nahiko». Txerriari asko estutzen dio beroak, Velardek jarraitzen du, «tenperaturaondo egokitzen den ardiari baino gehiago». Lesioak, zauriak, kolpeak eta heriotza-tasa ere animalia guztiak garraiora ezin izan direla egokitu adierazten dute.\nBaina beti gogorarazten dugu, adituak dioenez, jeneralizazioen artean desberdintasunak daudela animalien artean, «ale bakoitza bere nortasuna duen pertsona bat da». Animalien ongizatea kontrolatu eta bermatzeko, parametro horietatik zein faktore estresagarriak diren ikasi behar da, eta estresa sortzen duten egoerak saihestu, dio Velardek. Era berean, «albaitariei ongizate hori bermatzeko beharrezko baldintzak eman behar zaizkie».\nAnimaliaren emozioaAnimalien ongizatea aztertzeko modu berri bat da haien erreakzio eta emozioak ezagutzen saiatzea; estresagarriak diren egoeretatik abiatuta, estres-egoera berriak detektatu, baieztatu edo kontrolatzeko adierazle berriak identifikatzea.\nTestuinguru horretan, Agnhethe Iren Sandem buru duten Norvegiako Unibertsitateko ikertzaileek egindako lana da lan interesgarria. Zientzialari-taldeak behietan aztertu zuen jaterik ez zutenean sentitzen zuten frustrazioaren eta begiko zuri-proportzioaren arteko erlazioa.\nEsperimentuak bi esne-behi talderen erreakzioa konparatzen zuen, eta horietako bati sei minutuz jatea galarazten zitzaion (hori lortzeko, plastikozko estalki zulatua jarri zuten bazka egiteko ontzian, eta, hala, animaliak ikusi eta usaindu egiten zuen, baina ezin zuen elikagaia eskuratu). Elikadura-behi pribatuek portaera oldarkorren bat izaten zuten (bokalizazioa, burua irabiatzea), eta, aldi berean, testaren lehenengo lau minutuetan, begien zuri-proportzioa kontrol-taldean baino handiagoa izaten zen. Ikertzaileek azaltzen dutenez, zeinu hori zapuztearen adierazle dinamikoa izan liteke azienda mota horrentzat.\nMOKADU OLDARKORRA ETA ESTRESA OILOETAN\nWageningengo (Herbehereak) Unibertsitateko Animalia Zientzien Institutuak berriki egin duen lan batek korticosterona maila aztertzen du hegaztietan, mokadu erruleen portaera, normaletik oso oldarkorrera artekoa eta estresarekin lotua. Hegaztietan, portaera aztertzea zailagoa da, beharbada, distantzia filogenetikoa dela eta, gizakiaren espezietik bereizten baitu. Baina parametro fisiologikoak ezagutzen eta aztertzen dira estres-neurri gisa (arnasketa, elektrokardiograma, tenperatura), bai eta faktore estresagarriak ere, hala nola beroa, kaiolaren espazioa mugatzea eta estimulurik eza. Horrek haien arteko mokadu oldarkorra eragingo luke, batzuetan kontrolaezina izan daitekeena.\nAztergai hau eztabaidagarria da, mokadu oldarkorrik ez egiteko hegaztien erpinak mozten baitira. Neurri horren ondorioak ez daude ondo ebaluatuta eta estres-faktorea izan daiteke. Ildo horretatik, Edinburgoko Roslin institutuan hegaztien ingurunea aberastea proposatzen dute. Aurkitu duten irtenbiderik onena oiloekin probatu duten soka sorta bat da, eta animaliei, itxuraz behintzat, «oso erakargarri» gertatzen zaie. Ikertzaileek, erantzun hoberik ezean, ondorioztatu dute hari-besoek belar, har edo lastoarekin nolabaiteko «antzekotasuna» dutelako izan behar duela.\nanimalien ongizatea estres haragi irta-eu kortisol\nIkus gehiago honi buruz: Animalien ongizatea


Ubidea mantetzeko lanak egiten ari dira Azpeitian, Antzibarrena inguruan - Urola Kostako Hitza : Urola Kostako Hitza\nAzpeitiko Udalak eta Uraren Euskal Agentziak hitzarmena egin zuten Landetan, Ibaieder ibaiaren alde batean, lanok egiteko. Ibaiaren bazterretan pilatutako hondakinak eta lurra bildu dituzte dagoeneko, eta kanaberak sustraietatik kentzeko lanak egingo dituzte aurki. Ibaiaren ertzeko hormaren zati bat ere kenduko dute, ezponda egonkortzeko krainer pareta bat egiteko.\nIbaieder ibaiaren ondoan eraikitzen ari diren horma. (URA)\nLandetan, Antzibarrena inguruan, Ibaieder ibaiaren eskuineko aldean, ubidea mantentzeko lanak egiten ari dira Udala eta Uraren Euskal Agentzia (URA). Udalak gunea txukuntzeko eskaera egin zion URAri, eta erakunde horrek proiektua aztertu eta bi erakundeek hitzarmena egin ostean, elkarlanean hasi dira gunea egokitzeko lanekin.\nAntzibarrenako inguru hori “utzita” zegoen azken urteetan; izan ere, hainbat hamarkadatan lur hondarrak biltzeko gune gisa erabili zuen enpresa batek, eta denborarekin, “zabortegi bilakatu” zen eremua. URAk jakinarazi duenez, hondakin eta lur ugari zegoen bertan, eta horiek ibairako irisgarritasuna oztopatzen zuten. “Gainera, ibai ertza kanaberaz beteta zegoen, eta azken urteetan landare horiek kentzeko aurreikuspenak eginda zeuden, baina ez ziren gauzatu gunera iristeko zailtasunak tarteko”.\nUdalak ibaiaren bazterretan pilatutako hondakinak eta lurra bildu ditu dagoeneko; hain zuzen ere, 825 metro kubiko lur jaso ditu jada. Gainera, datorren urtean, pilatuta dagoen beste zati batetik ere aterako dute lurra. Uraren Euskal Agentziak, berriz, kanaberak sustraietatik kentzeko lanak egingo ditu, kanabera espezie inbaditzailea delako eta basoa handitzeko prozesua oztopatzeaz gain, ibaiaren egoera “kaskartzen” duelako. Landare horiez gain, ibaiaren ertzeko hormaren zati bat ere kenduko du uraren agentziak, eta ezponda egonkortzeko krainer pareta –enborrekin egin ohi dira halako hormak– bat eraikiko dute bertan.


Etxebizitza sozialak eta espazioen berreskurapena, ekaineko Udalbatzan | EHBildu Getxo\nEtxebizitza sozialak eta espazioen berreskurapena, ekaineko Udalbatzan\tPublished on Ostirala, 22 Ekaina 2012 13:09\nHiru mozio aurkeztuko ditu Bilduk ekaineko Udalbatzan.\nIzan ere, Udalak 2009ko etxebizitza-planean aurreikusitako etxebizitza sozialak egin daitezen, Santa Eugenia plazako gunea erabilgarri egon dadin eta lanengatik edo beste arazoengatik kaleetan dauden ibiltarientzako oztopoak ken daitezen eskatuko ditugu asteartean (ekainak 26) Udaletxean egingo den ohiko Udal Bilkuran. Beti bezala, sesioa 17etan hasiko da eta bertan nahi duten getxoztarrek parte har dezakete, bai entzule moduan zein beren arazoak, kexak… azaltzen, eske-erregu tartean.\nBeste aldetik, Bildutik zuzenean eskainiko dugu Udalbatzan gertatzen dena Twitterren bidez (@bildugetxo, #getxoudalbatza).\nThis entry was posted\ton Ostirala, Ekaina 22nd, 2012 at 13:09\tand is filed under Agenda, Albisteak, Hirigintza, Partehartzea.